Automobil pun oružja otkriven u blizini kuće premijera Vučića\nU blizini porodične kuće premijera Srbije Aleksandra Vučića policija je pronašla automobil u kome se nalaze sanduci s oružjem, preneli su danas beogradski mediji.\nKako navodi Blic, u blindiranom automobilu pronađeni su sanduci u kojima se nalazilo oružje.\nU sanducima su pronađene bombe, zolje i municija, navodi taj list.\nPrema informacijama lista, automobil sa oružjem bio je parkiran u šumi u Jajincima, nedaleko od kuće u kojoj cesto boravi premijer Vucic.\nSve bezbednosne službe su odreagovale u skladu sa zakonom kako bi zaštitle štićenu ličnost, javio je Pink.\nTa televizija javlja da je automobil pronađen na oko 50 metara od puta koji vodi do porodične kuće premijera.\nPo nalogu resornog tužilaštva doneta je odluka da se uradi DNK, da se skinu otisci sa zolje, ručnih bombi, municije kako bi se što pre utvrdilo kako se taj arsenal našao u neposrednoj blizini porodične kuće premijera u naselju Jajinci.\nSve bezebednosne službe su odmah aktivirane i uključene u ceo proces rada, tako da je na licu mesta policijski uviđaj, tu su i kontradiverzione ekipe, javlja Pink.\nTa televizija navodi da je automobil pronađen na uglu Bulevara JNA i Ulice Jakova Galusa.\nKako se navodi, pronađena je jedna zolja, četiri ručne bombe, 100 komada municije kalibra 7,62 milimetra, pronađeno je četiri ili pet metaka automatskog naoružanja, kao i između 10 i 15 metaka nepoznatog kalibra.\nIzvor otkriva da je naoružanje pronađeno u šumi i nalazilo se u sanducima, nedaleko od porodične kuće oca premijera Srbije, u kojoj i sam Vučić često boravi.\nPrema informacijama, zolja je pronađena svega 15 metara pred skretanje za porodičnu kuću premijera, na mestu na kom zbog konfiguracije terena mora da se uspori, zbog čega je to mesto idealno za njenu upotrebu.\nPremijer Aleksandar Vučić izjavio je večeras da ne može da daje nikakve izjave dok ne dobije informacije od BIA i policije.\n“Ne mogu da dajem nikakve izjave dok ne dobijem info od BIA i policije. To je sve što mogu u ovom trenutku da kažem”, rekao je za Kurir premijer Vučić.\nU blizini porodične kuće premijera Srbije Aleksandra Vučića u Jajincima policija je pronašla automobil sa oružjem, javili su prethodno beogradski mediji.


Bespovratne pozajmice za mašine i opremu preko ProCredit banke - Bizlife.rs\n14:00 Beograd, 25.02.2019.\nMinistarstvo privrede Srbije izabralo je i ove godine ProCredit banku za svog partnera u Programu podrške malim preduzećima za nabavku opreme, u okviru kog će država podržati domaće privrednike bespovratnim pozajmicama u iznosu od milijardu dinara, saopšteno je iz banke.\nKao i prethodnih godina, ovim programom je predviđeno da za planiranu nabavku proizvodne opreme mala preduzeća obezbede najmanje pet odsto sredstava u odnosu na neto vrednost opreme koja se kupuje, da iz budžeta Srbije bespovratno dobiju 25 odsto neophodnih sredstava (maksimalno 5.000.000 RSD), a da ostalih 70 odsto investicije finansiraju povoljnim kreditom ProCredit banke.\nDirektor Sektora za privredu ProCredit banke Ana Milić rekla je da je ta banka tokom proteklih godina bila jedan od najaktivnijih učesnika u programima podrške malim preduzećima.\n“Podrška domaćim privrednicima u njihovom razvoju i unapređenju proizvodnje je ono čime se ProCredit banka uspešno bavi više od 17 godina. Iznos koji je država izdvojila ovoga puta je gotovo duplo veći nego prošle godine (1.000.000.000 RSD), što samo znači da će mnogo više privrednika moći da iskoristi ovu podršku, kao i da će investicije biti veće i značajnije”, istakla je Milić.\nPrema njenim rečima interesovanje privrednika za tim programom je izuzetno veliko.\n“Naša banka već ima puno klijenata koji čekaju ovaj konkurs kako bi rezervisali sredstva za svoju investiciju. Namera nam je da ih sve podržimo i omogućimo im da iskoriste ovu veliku pogodnost. Iz tog razloga, pozivamo sva zainteresovana mala preduzeća u Srbiji da nam se što pre jave, kako bi im omogućili da dođu do bespovratnih sredstava države i da novu proizvodnu opremu nabave pod tržišno najpovoljnijim uslovima”, poručila je Milić.\noprema Prokredit banka Bespovratne pozajmice


Vlada produžila ograničenje cena namirnica još 90 dana\n01. februar 2022. 14:02:38\tPročitano 212 puta\nVlada Srbije usvojila je na današnjoj sednici Uredbu o ograničenju visine cena osnovnih životnih namirnica poput šećera kristala u pakovanju od jednog kilograma, brašna tipa T- 400 glatkog u pakovanju do pet kilograma, uključujući i pet kilograma, brašna tipa T-500 u pakovanju do pet kilograma, uključujući i pet kilograma, jestivog suncokretovog ulja od jednog litra.\nTakođe, ograničenje cene se odnosi na svinjsko meso - but i UXT mleko sa 2,8 procenata mlečne masti u pakovanju od jednog litra, a cilj ove mere je dalja zaštite tržišta, odnosno sprečavanja deformacija u formiranju cena navedenih roba, koje su izuzetno važne za snadbevanje potrošača, a naročito siromašnijih socijalnih kategorija.\nNa sednici je usvojen Program upravljanja otpadom za period 2022 - 2031. godine, kojim se utvrđuju strateški ciljevi u ovoj oblasti, omogućava smanjenje štetnog uticaja na životnu sredinu i klimatske promene i omogućava ostvarivanje preduslova za korišćenje otpada u cirkularnoj ekonomiji.\nProgramom je predviđeno i usvajanje Akcionoga plana za period od 2022. do 2024. godine.\nProgram predviđa finansijsku podršku regionalnom razvoju i jačanje kapaciteta jedinica lokalnih samouprava i akreditovanih regionalnih razvojnih agencija (ARRA), kao i potencijalnih i postojećih privrednih subjekata. Takođe, pruža podršku povezivanju svih subjekata regionalnog razvoja na nacionalnom, regionalnom i lokalnom nivou u cilju sprovođenja politike regionalnog razvoja, preneo je Tanjug.\nNa današnjoj sednici doneta je i odluka o obrazovanju Nacionalnog komiteta za obezbeđivanje u vazduhoplovstvu čiji su zadaci davanje preporuka za usklađivanje delovanja nadležnih organa koji sprovode mere i postupke obezbeđivanja u vazduhoplovstvu, utvrđene Nacionalnim programom iz ove oblasti, kao i analiza, sprovođenje mera i davanje preporuka za usklađivanje programa sa informacijama o novim opasnostima, tehnologijama i tehnikom.\nViše iz ove kategorije « Tri proizvoda povučena sa tržišta zbog hemijskog rizika RATEL uredio pravila prenošenja brojeva mobilnog »


Na drušvenim mrežama pojavila se fotografija dva maloletna dečaka iz Obrenovca za kojima se traga. Dušan (10) i David (12), poslednji put su viđeni oko 14 časova u naselju Dudovi u Obrenovcu nakon čega im se gubi svaki trag.\nKako je za RTV Mag izjavio njihov ujak, poslednji put su vidjeni kod OŠ "Posavski partizani" u blizini kuće u kojoj žive. Prema rečima sagovornika, otišli su do prodavnice da kupe sok.\nMole se svi koji imaju bilo kakvu informaciju o ovim dečacima da se jave u policijsku stanicu u Obrenovcu ili njihovom ujaku Marku na broj telefona 061/183-57-59.\nPrema poslednjoj informaciji koja je došla do porodice, dečaci su danas viđeni u autobusu, na liniji 860, smer ka Beogradu.


Info Management – O nama\nKompanija Info Management d.o.o. je osnovana 2005 godine sa osnovnom delatnošću razvoj softverskih aplikacija i informatičkih rešenja. Naše usluge bi bile nepotpune ukoliko uz njih ne bi smo klijentima isporučivali konsultacije za primenu novih tehnologija i poslovne treninge za razvoj servisnih, prodajnih i partnerskih timova. Upravo ta naša pretežna orijentacija na softvere iz biznis perspektive, daje nam mogućnost kvalitetnijeg sagledavanja potreba klijenata i pružanja efektivnijih rešenja.\nPored razvoja softverskih aplikacija po meri, odnosno po specifikacijama klijenta, u svom radu se značajno oslanjamo i na tehnologije i aplikacije otvorenog koda. Time postižemo funkcionalno adekvatne, stabilne i jeftine za imati aplikacije, koje se po potrebi mogu dodatnim razvojem proširivati i integrisati sa drugim aplikacijama. Kod klijenata možemo efikasno da nadograđujemo postojeći informacioni sistem ili da izrađujemo novi. Izbor takvih aplikacija otvorenog koda je dobra opcija jer se aplikacije vremenom i brže i bolje osavremenjuju nego aplikacije i tehnologije manjih, srednjih pa čak i globalno velikih softverskih firmi na tržištu. (ISPOD OVOGA SLEDI SLEDEĆI TEKST)\nKljučni poslovni partner na kojeg se oslanjamo je OpenKM, kompanija koja po funkcionalnosti svoje aplikacije i pratećih modula nudi sami svetski vrh softvera Enterprise Content Management. Specijalizovani smo za kastomizacije OpenKM softvera, integracije sa drugim aplikacijama poput ERPa, CRMa, kao i za izradu radnih tokova “workflow”, različitih automatizacija rada sa dokumentima, OCR rešenja po meri za klijente.\nJedan od ključnih klijenata kompanije Info Management d.o.o. je globalna korporacija Oracle, lider na mnogim poljima informacionih tehnologija, kojoj nekoliko godina pružamo različite poslovne servise na tržištu Slovenije, Hrvatske, Bosne i Hercegovine, Srbije, Crne Gore i Bugarske. Servisima ka kompaniji Energoprojekt, sa +2500 zaposlenih, sa poslovnim centrima na Bliskom Istoku, Dubai, Oman, Katar, Abu Dabi, utvrdili smo niz značajnih kompetencija za webinar rešenja. Dugogodišnja saradnja sa Educons Univerzitetom, u čijem sastavu je deset fakulteta, je doprinela našem senioritetu u obrazovnom sektoru. Saradnjom sa MaxBet sistemom iz domena igara na sreću dokazali smo kompetencije u ECM, DMS i RMS kastom rešenjima.\nIzrade kastom DMS i RMS Sistema (upravljanje dokumentima i upravljanje rekordima) i integracija sa ERP i drugim aplikacijama\nIzrade radnih tokova, sistema automatizacije, OCR dokumenata u ECM i DMS rešenjima\nSoftvera za unapređenje servisnog sistema kompanije (Ticketing, Help Desk, Service Desk)\nSoftvera za unapređenje servisa opreme\nAdministrativnih aplikacija (moduli za proizvodnju, magacine, upravljanje odnosima sa klijentima…)\nWeb komunikacione tehnologije: Vebinari, video strimovanje\nSoftverska rešenja uglavnom nudimo kao onlajn platforme upravljanje dokumentima i administraciju koje sadrže više različitih alata. Bitno je istaći da klijente doživljavamo kao partnere u zajedničkom razvoju, a značajnu pažnju posvećujemo njihovom potpunom razumevanju i uslužnom kvalitetu. To su jedni od bitnih uslova kontinuiranog i obostranog stvaranja vrednosti.\nIgor Grgur, Projekt menadžer


U akciji Šado u Crnoj Gori razotkrivene dve kriminalne grupe\nI. Đ. 29. maja 2017. 19:07\nU tužilačko-policijskoj akciji „Šado“, koja je sprovedena jutros, razotkrivene su dve kriminalne grupe i uhapšena 21 osoba iz Tuzi, Podgorice i Berana, saopštili su na konferenciji za medije čelnici Državnog tužilaštva i Uprave policije.\nMedu njima je uhapšen i podgoričanin M.J, koga policija sumnjiči da je zapalio automobil šefa policijskog tima Dejana Kneževića\nOsim M.J, u akciji „Šado“ uhapšeno je još 21 lice, dok je dodatnih sedam obuhvaceno krivičnom prijavom, prenela je RTCG.\n„Rasvetljeno je paljenje službenog vozila koje je koristio rukovodilac Odseka za borbu protiv droge, Dejan Knežević. Razotrkivene su dve kriminalne grupe za koje se sumnja da su se bavile prodajom narkotika na našoj teritorji i van granica naše države. Zaplenjeno je ukupno 77 kilograma marihuane i skanka“, objasnio je na konferenciji za štampu direktor Uprave policije Slavko Stojanović.\nKako je kazao, istragom o tome ko je zapalio Kneževićev automobil došlo je i do razotkrivanja dve organizovane kriminalne grupe, koje su se, kako se sumnja, u dužem vremenskom periodu bavile nabavkom i distribucijom droga na teritoriji Crne Gore i šire.\n„Crna Gora nije izdala Srbiju jer nije dio nje“\nAlal vera: Srbin održao lekciju usred Crnogorskog parlamenta…\nCrna Gora šalje vojnike na Kosovo, ali ne kao podršku…


HomeNovostiNepravda za Valanciuanasa!\nNovember 18, 2019 DM Novosti 0\nJonas Valanciunas, Delon Wrights i CJ Milles neće dobiti štampionsko prstenje, iako su deo sezone proveli u dresu aktuelnog šampiona NBA, javalja Toronto Sun.\nOvaj trojac napustio je Raptorse u februaru kada su otišli put Memphisa u zamenu za španskog centra, Marca Gasola.\n“Ta odluka nije bila laka, ali da budem iskren to je standardna procedura,” rekao je Bobby Webster menadžer Raptorsa. “Raspitali smo se kako su se drugi timovi ponašali u ovakvim okolnostima, i čini mi se da je jedino Anderson Vaerejao u Warriorsima dobio prsten, ali okolnosti su bile drugačije”.\nPodsetimo, Raptorsi su mnoge iznenadili prošle sezone kada su na krilima Kawhi Leonarda stigli do svog najvećeg uspeha u istoriji kluba, šampionskog prstena!\nJedan od ključnih poteza uprave Raptorsa, bilo je upravo dovođenje iskusnog Marca Gasola koji je sa pozicije broj pet doneo timu potrebnu čvrstinu kako u odbrani tako i u napadu.\nPodsetimo, Valanciunas koji je 2011 biran kao 5. pick na draftu, odigrao je u protekloj sezoni 30 utakmica za Toronto uz 12.8 poena i 7.2 skok u proseku.\nOd ovog trojca, Valanciunas je još uvek kod ‘medveda’, Wright je završio u Mavsima dok je CJ Miles potpisao za Wizardse.


I dalje neprihvatljivo sklapanje LGBT brakova u Crnoj Gori | Mladi Nikšića\nI dalje neprihvatljivo sklapanje LGBT brakova u Crnoj Gori\nIstraživanje nevladine organizacije Juventas otkriva da u Crnoj Gori tri četvrtine građana smatra da LGBT osobama ne treba omogućiti pravo na brak, kao i da im ne treba dozvoliti usvajanje djece, prenosi cdm.me.\n„ Nije dovoljno da predstavnici civilnog sektiora i mediji govore o pravima LGBT zajednice, već je sada sazrelo vrijeme da od svih političkih partija dobijemo podršku“, istakla je izvršna direktorica NVO Juventas Ivana Vujović.\nVujović je na panel diskusiji „Pravo na porodicu“ kazala da gotovo tri četvrtine građana dijeli mišljenje da LGBT osobama ne treba omogućiti pravo na brak.\n„Polovina ispitanika je stavova da nije prihvatljivo da se pripadnicima LGBT populacije, na osnovu zajedničkog života sa partnerom, omogućavaju prava koja imaju muškarci i žene po osnovu registrovanih zajednica. I pored diskriminatoskih stavova, 60 odsto građana smatra da se LGBT prava poštuju u našoj državi. Većina građana smatra da se Povorka ponosa organizuje da bi se provocirala većina, a taj događaj djelimično ili u potpunosti podržava 13 odsto stanovništva. Pravo na brak i pravo na usvajanje djece kod LGBT parova češće negiraju oni koji se izjašnjavaju kao vjernici nego oni koji navode da to nijesu“, navela je Vujović, ističući da polovina građana, smatra da prava LGBT osoba nisu ugrožena,a tri četvrtine da LGBT osobama ne treba dozvoliti usvajanje djece.\nPrema riječima predstavnice Delegacije Evropske unije u Crnoj Gori Barbare Rotovnik, raznolikost nas spaja, uprkos našim razlikama.\n„Jednakost svih građana bez obzira na pol, godine, nacionalnost, rasu, fizičke ili mentalne nemogućnosti, vjerska ili politička uvjerenja, ili seksualnu orjentaciju, centralne su vrijednosti kojima moramo težiti i poštovati“, poručila je Rotovnik.\nIz tog razloga, kako je istakla, diskriminacija u odnosu na seksualnu orjentaciju ne smije biti tolerisana.\n„Poštujući ovo, Ugovor o funkcionisanju EU, konkretno član 19, omogućava toj evropskoj zajednici da postavi zakondavstvo boreći se protiv diskriminacije zasnovane na rodnoj i seksualnoj orjentaciji“, navela je Rotovnik.\nOna je ukazala da smjernice EU za promociju i zaštitu pridruživanja svih ljudskih prava od LGBT osoba, koje je usvojio Savjet Evrope 2003. godine, kažu da LGBTI osobe imaju ista prava kao i sve ostale osobe. „Nijedno novo ljudsko pravo nije stvoreno za njih, i nijedno im ne smije biti uskraćeno“.\nPredsjednik Upravnog odbora LGBTIQ Asocijacije Queer Montenegro Danijel Kalezić konstatovao je da potreba za pravnim prepoznavanjem istopolnih zajednica nije nešto što samo hoće LGBTIQ osobe u ovom vremenu, već nešto što je „dio našeg identiteta u istoriji Crne Gore, a o čemu se ne zna dovoljno“.\nPrema njegovim riječima, ono što će za LGBT zajednicu donijeti promjenu u životima jeste što će živjeti dostojanstvenije.\n„Samim tim što nemamo ogroman set prava koje će ovaj zakon donijeti, čini da mi ne možemo osjećati ljudi koji žive dostojanstveno i stalno živimo sa tim da nas zakon, sitem, kompletna pravna regulativa postavlja u poziciju građan drugog reda“, zaključio je Kalezić.\nIstraživanje „Stavovi o LGBT zajednici“ sprovedeno je u septembru na uzorku od 816 punoljetnih građana, u okviru projekta „Doprinos unapređenju kvaliteta života LGBT osoba u Crnoj Gori“ koji sprovodi Juventas u partnerstvu sa Queer Montenegrom i Instututom za pravne studije, uz finansijsku podršku Delegacije Evropske unije u Crnoj Gori.\nRadnik stradao od strujnog udara\nOdržana radionica o ljudskim pravima u Ekonomskoj\nKCCG: 45 pacijenata životno ugroženo


emotivno - strana 2 - Vesti - Svet Plus\nemotivno najnovije vesti - strana 2\nEmotivno: Da li je Aca Lukas ovu pesmu posvetio Sonji? VIDEO\nAca Lukas i Sonja Vukasanović su svojim razvodom uzburkali domaću javnost, a popularni pevač sada je još više zbunio fanove objaviši pesmu za koju mnogi pretpostavljaju da je posvećena bivšoj ženi.\nPotresno i emotivno: Komnen Vuković rasplakao žiri Pinkovih zvezdica! VIDEO\nEmotivnom interpretacijom pesmom "Pesma o malom anđelu", Komnen Vuković je rasplakao članove žirija "Pinkove zvezdice".\nX Factor Adria: Lukijan Ivanović u sedmom lajvu pobrao pohvale - Iskreno, ..\nLukijan Ivanović je za veče filmske muzike u šou "X Factor Adria" izabrao pesmu "Ain't No Sunshine", a posle duela od prošle nedelje, ni ovog puta nije mu bilo nimalo lako.\nX Factor Adria: Takmičari emotivno doživeli izbor Željka Joksimovića i ..


Veći deo programa na ovom koncertu biće premijerno izveden i snimljen, a pored prihoda od prodatih ulaznica i tantjemi od autorskih prava će biti usmereni ka „Fondu za stručno usavršavanje i unapređenje talenata“ Centra za integraciju mladih.\nU sali Amerikana u Domu omladine Beograda će nastupiti beogradska jazz elita i najpopularniji pop-rok muzičari domaće scene: Jelena Jovović, Rambo Amadeus, Vasil Hadžimanov, Maraqya, Lena Kovačević, Bojana Stamenov, Struka i mnogi drugi.\nPozivamo publiku da uživa u dvosatnom programu po ceni od 1000 dinara i pomogne ovoj plemenitoj ideji. Nakon konceta, druženje sa umetnicima se nastavlja na after party-ju u klubu Atom LIVE (Cara Dušana 13) uz poseban program iznenađenja. Zainteresovani koji žele da prisustvuju na oba događaja mogu nabaviti karte po ceni od 1500 dinara.\nCentar za integraciju mladih (www.cim.org.rs) već punih 9 godina radi sa decom uključenom u život i rad na ulici, od 2007. godine realizuje program Svratišta, a Dnevni centar za decu je CIM otvorio 2009. godine. Oba programa pružaju sveobuhvatnu i prilagođenu podršku ovoj deci - kako u zadovoljavanju osnovnih potreba, tako i u uključivanju u obrazovni i zdravstveni sistem, asistenciji u korišćenju usluga sistema, podršci porodici. U implementiranju svih tih usluga, CIM je dobar primer uključivanja celokupne zajednice - kroz donacije građana i kompanija, volonterski rad, doprinos kroz akcije umetnika i inicijative pojedinaca. U junu 2012. godine, u saradnji sa bendom Maraqya, CIM je pokrenuo „Fond za stručno usavršavanje i unapređenje talenata“.\nOrganizatori koncerta: Fair Share, Centar za integraciju mladih, Dom omladine Beograda\nUlaznice su u prodaji preko Eventim mreže po ceni od 1000 dinara (koncert) i 1500 dinara (koncert + after party)


Poruka: Reči Putina Nikoliću upućene na zatvorenom sastanku | Skandalozno\nPoruka: Reči Putina Nikoliću upućene na zatvorenom sastanku\n‘I na daljinu osećam kako iz srpskog naroda zrače spontane simpatije prema mojoj zemlji i narodu, da voli i poštuje Rusiju’, rekao je Putin.\n– Tomislave, kada god budete imali novu ideju, napišite mi, postaraću se za to. Uvažavam Srbiju koja ima svoje stavove i ne podleže pritiscima – poručio je predsednik Rusije Vladimir Putin srpskog kolegi Tomislavu Nikoliću, tokom sastanka zatvorenog za javnost u Palati Srbija saznaju Večernje novosti.\nZa vreme razgovora, prenosi list, ruski lider osvrnuo se i na aktuelan, „previše neprijateljski“ odnos Vašingtona prema Moskvi, rekavši da on teško shvata da se na „takvom tonu gradi ozbiljna politika“, ali da se ipak nada da će to shvatiti i u SAD.\nInače, po sletanju na Aerodrom „Nikola Tesla“, prvih petnaestak minuta svoje posete Srbiji ruski predsednik proveo je sa svojim domaćinom Nikolićem mimo kamera, iza zatamnjenih stakala limuzine koja ih je vozila ka Groblju oslobodilaca Beograda.\nRazgovor koji su šefovi dveju država vodili tokom vožnje bio je relaksiran, prenosi list.\nNikolić i Putin „rekonstruisali“ su i kako se odvijalo oslobađanje srpskog glavnog grada od nacističkih okupatora, pominjali su i stravične žrtve i borbu Srba i Rusa koji su ginuli rame uz rame.\nIako je u blindiranom mercedesu sedeo i prevodilac, srpski predsednik se Putinu obraćao na ruskom.\nBudite prvi sa komentarom na članku "Poruka: Reči Putina Nikoliću upućene na zatvorenom sastanku"


LG radi na savitljivom telefonu, ali se isti ne očekuje uskoro | recenzije.com\n139 pregleda 0 likes 0 komentara\nby recenzije.com on October 5, 2018\nJoš tokom jula su se pojavile informacije o patentu koji je ukazivao na mogući savitljivi telefon koji stiže iz proizvodnih pogona kompanije LG, a koji bi radio na principu preklopnog modela. Sada, nakon velikog broja špekulacija, LG je konačno potvrdio da zaista radi na savitljivom telefonu, koji je u razvoju posljednjih nekoliko godina. Kompanija pak nije objavila nikakve detalje o uređaju, tako da se ne zna kakav dizajn ili karakteristike možemo očekivati. Ipak, potvrdili su da neće žuriti sa predstavljanjem ovakvog telefona, te da im je cilj da se kreira nešto što će kupci zaista želiti kada se pojavi na tržištu. Kompanija će svakako prvo željeti da vidi kakav će biti odziv korisnika kada na tržištu debituju Samsungov fleksibilni telefon početkom sljedeće godine, kao i ranije najavljeni modeli drugih kompanija.


Trubači Francuska Archives - Trubači za Veselja i Svadbe - Najbolji trubači Srbije\nTrubači Lyon sviraju hitove narodnih pesama na Vašim proslavama\nLyon je treći grad po veličini u Francuskoj, odmah posle Pariza i Marseja. U užem gradskom području živi oko pola miliona stanovnika a nedaleko od grada se nalaze velike vinogradarske oblasti. Lyon je ekonomski moćan grad u kome mogi ljudi iz bivše Jugoslavije nalaze posao i sigurnu finansijsku budućnost. Naši ljudi nastanjeni u Lionu, se […]\nTrubači Lille za najlepša kola i narodnu muziku na veselju\nLille je grad u Severnoj Francuskoj u kome živi preko 270.000 stanovnika. Lille je grad koi je tradicionalno poznat po tekstilnoj industriji a privreda ovog grada se zasniva i na trgovini i uslugama. Grad u kome dominiraju mala preduzeća, Lille, je privlačno mesto za mnoge radnike koji privremeno borave u inostranstvu. Mnogo ljudi sa prostora […]


Radinković: PU Doboj dobija presretač\n14. Aug 2020 2102\nPolicijska uprava Doboj dobiće na trajno korištenje vozilo - presretač, koje evidentira saobraćajne prekršaje, rekao je načelnik ove uprave Slobodan Radinković.\nOn je naveo da se na službenom vozilu trenutno postavlja i testira oprema, koja omogućuje policajcima da ne moraju da zaustave počinioce prekršaja, ako je riječ o vozilu sa tablicama BiH, već će im prekršajni nalog naknadno biti dostavljen.\nKada je riječ o vozilu sa inostranim tablicama, kaže Radinković, ono će biti zaustavljeno i izdat prekršajni nalog, a ukoliko to nije moguće, biće evidentirano u Stars aplikaciji, a kazna će biti uručena nakon što se ponovo pojavi na području nekih od policijskih uprava.\n"Presretači evidentiraju prekršaje kako vozila ispred sebe, tako i vozila koja dolaze iz suprotnog smjera", rekao je Radinković novinarima.\nSlužbenik Policijske stanice za bezbjednost saobraćaja Srđan Jović, koji upravalja vozilom presretač, kaže da su počinioci prekršaja pretežno mladi vozači dobi od 20 do 30 godina, i da su većina muškarci.\n"Svi zaustavljeni vozači prihvataju odgovornost za prekršaj, jer im se trenutno predočava fotografija vozila i vozača sa brzinom i vremenom", naveo je Jović.\nOn kaže da je juče na području Botajice i Miloševca, gdje je propisana brzina kretanja 80 kilometara na čas, evidentirao dva prekršaja sa brzinom kretanja vozila od 128, odnosno 115 kilometara na čas.


Topalkova ćerka stalno je okružena suvim luksuzom, a sada je OTKRIVENO KO JOJ JE DEČKO: USLIKANI SU ZAJEDNO kad su najmanje to očekivali\nĆerka pevača Milana Topalovića Topalka, Helena Topalović, puni stranice u novinama, najpre zbog svojih veza koje je imala sa poznatim muškarcima. Ona na više od 220.000 pratilaca koje svakodnevno "časti" lepim i provokativnim fotografijama a već duže vreme se polemiše da li ima dečka.\nOva lepotica fotografisana je na aerodromu sa svojim emotivnim partnerom. Očigledno umorni od dugog putovanja, njih dvoje su zaspali čekajući red za ukrcavanje na avion.\nTopalkova ćerka uživa u luksuzu, dok je SVI PROZIVAJU ODAKLE JOJ NOVCA! Otac je javno brani: "ZAVRŠILA JE FAKULTET, radi kao..."\nFotografija je zapalila društvene mreže, jer je ovo i retka prilika da Helenu vidimo u realnom izdanju bez filtera koje koristi na Instagram objavama.\nVideo: Topalko ćeka da kćerka Helena završi fakultet\nTopalko ceka da kcerka Helena zavrsi fakultet\nOkrenula se i URNIŠU JE ZBOG POZE: "Slomićeš kičmu tako" Topalkova ćerka se slikala u centru Beograda i jednom fotografijom pokrenula lavinu


I Junajted zvao Ramadanija zbog Milenkovića, u Firenci se čeka 35.000.000 evra – Navijaci Srbija\nHome > Fudbal > I Junajted zvao Ramadanija zbog Milenkovića, u Firenci se čeka 35.000.000 evra\nGotovo dve godine Fjorentina vešto uspeva da izbegne prodaju Nikole Milenkovića, ali čini se da ovog leta to neće biti slučaj.\nUprkos naporima prvog čoveka Viole Roka Komisa da novim ugovorima veže ne samo Milenkovića, već i novu fudbalsku senzaciju Dušana Vlahovića, svi više deluje da će klub već do avgusta morati da kupi adekvatne zamene. Jer, dok Vlahović čeka pozive Milana ili Rome, Mančester junajted se aktivirao oko Milenkovića i prema informacijama sa Čizme stupio u preliminarne kontakte s njegovim agentom Falijem Ramadanijem.\nNedelja, 18.00: (3,50) Fjorentina (3,35) Milan (2,15)\nTo znači da je Junajted prilično ozbiljan u nameri da angažuje srpskog reprezentativca, pogotovo nakon svih spekulacija poslednjih sedmica da je konkurencija sve veća. Na stadionu Artemio Franki nadaju se da će uspeti da ubede Milenkovića i Ramadanija da nastave dalju saradnju, ali kako je izdanak Partizanove škole među najslabije plaćenim fudbalerima u timu duže vreme, a opet među najboljima, rastanak je sve izgledniji.\nOsim toga, poziv sa Old Traforda Milenković teško da će moći da odbije, jer Fjorentina ne igra ni blizu potencijala koji tim poseduje i više se nalazi blizu zone ispadanja, nego grupi klubova koji se bore za evropska takmičenja.\nFjorentini će nadolazeće leto biti poslednja šansa da zaradi ozbiljan novac na Milenkovićevoj prodaji jer mu ugovor važi do juna 2022. godine. Kako bi se izbegao odlazak bez obeštećenja ili šest meseci ranije za simboličnu sumu novca, ljudi u klubu spremni su da spuste zahteve za obeštećenje, ali ne preterano. Umesto dosadašnjih 40.000.000 evra, Viola bi bila spremna da pristane i na sumu od 35.000.000 evra. Fudbalski eksperti u Italiji smatraju da će zarada od 30.000.000 evra biti sasvim zadovoljavajuća za Ljubičaste.\nPodsetimo, nedavno se pisalo o tome da su Totenhem i Liverpul takođe razgovarali s Falijem Ramadanijem oko Milenkovića, a u Italiji se navodi da Milan i pogotovo Inter ne odustaju od mogućnosti da angažuju srpskog štopera. Doduše, Rosoneri se sada više bave kupovinom Fikaja Tomorija od Čelsija za 28.000.000 evra, dok Nerazurima sve zavisi od budućnosti Milana Škrinijara. Ako bi Slovak otišao, Inter bi krenuo po Milenkovića kao zamenu po želji Antonija Kontea, dok u suprotnom teško da će trenutno prvoplasirani tim Serije A imati šansu da se takmiči s premijerligašima koji imaju više finansijskih sredstava na raspolaganju. U igri je navodno još i Vest Hem koji je još letos odbijen, ali i dalje motri na Milenkovića.\nTagged letnji prelazni rok 2021 Nikola Milenković


- Grad svakodnevno širi spektar svojih usluga koje nudi korisnicima socijalne zaštite kako bi se približili civilizacijskim vrednostima i pomogli korisnicima socijalne zaštite da iz stanja socijalnog staranja predju u normalan život - rekao je zamenik gradonačelnika Beograda Goran Vesić koji je danas obišao jedan od stanova u Radničkoj ulici.\nVesić: Pomoć da korisnici socijalne zaštite pređu u normalan život\n- Ta deca imaju pravo dve godine da žive u ovakvim stanovima, a prvih godinu dana Grad Beograd im daje polovinu prosečnog ličnog dohotka, a prosečan lični dohodak u Beogradu je oko 67.000 dinara. Tu pomoć im dajemo kako bi prvih godinu dana mogli da se snađu, dok ne nađu posao - naveo je Vesić.\nOn je podsetio da je do sada oko 50 dece prošlo kroz takav vid usluge i istakao da će se Grad i u narednom periodu truditi da bude više ovakvih stanova.\nU Radničkoj ulici obezbeđeno je šest dvosobnih stanova\nNaveo je da se radi na tome da gradska komunalna preduzeća prime ovu decu na praksu i da im se na taj način omogući da eventualno nadju zaposlenje, kako bi mogli normalno da žive od svog rada.\n- Takođe, pozvaću kompanije sa kojima sarađujemo, a ima dosta društveno odgovornih kompanija koje su se već odazivale na slične naše pozive poput onog da zapošljavaju žene iz Sigurne kuće da i oni otvore svoja vrata i pruže šansu ovoj deci kako bi mogla da rade, zasnuju svoje porodice i normalno da žive - dodao je Vesić.\nGradska sekretarka za socijalnu zaštitu Nataša Stanisavljević je rekla da su deca i mladi prioritet socijalne politike Grada Beograda.\n- Ovo su najranjivije grupe naših sugrađana zato što se, kada deca izlaze iz sistema socijalne zaštite, iz domova i hraniteljskih porodica, postavlja pitanje gde će dalje i ko će im pružiti pomoć i podršku. Zato je tu Grad Beograd koji im na ovaj način omogućava da imaju svoj životni prostor - rekla je Nataša Stanisavljević.\nGoran Vesić, Nataša Stanisavljević i direktorka Centra za socijalni rad Zorica Pavlović u jednom od novih stanova\n- U trenutku kada se osamostaljuju, u najkritičnijem periodu života kada zaista treba samostalno da nastave život, mogu da žive u ovim stanovima i imaju materijalnu podršku, ali imaju i uslugu savetnika koji je tu da im se nadje u odlučivanju o daljim koracima u životu - dodala je ona.


Uoči novog kolektivnog ugovora u Zidjinu sindikati pozivaju državu da spreči proteste\nBeta 5. juna 2021. 14:55\nSindikati kompanije Serbia „Zijin Mining“ (Zidjin) zatražili su od predsednika države i resornih ministarstava da se uključe u proces pregovaranja sa tom kineskom firmom povodom novog kolektivnog ugovora, koji bi mogao da dovede do protesta zaposlenih.\nKako su naveli u saopštenju dostavljenom portalu istmedia.rs, novim predlogom kolektivnog ugovora predvidja se smanjenje iznosa za topli obrok, smenski rad, regres, minuli rad, iznos za solidarnu pomoć nakon smrtnog slučaja člana porodice, rodjenje deteta, uskraćivanje jubilarne nagrade i uslova rada sindikatima.\nNavode i da će se novim predlogom zaposlenima smanjiti broj dana godišnjeg odmora, iako je većina radnika godišnje odmore bila prinudjena da koristi tokom boravka u izolaciji zbog pandemije korona virusa.\nSindikati podsećaju da se Zidjin pohvalio proizvodnim rezultatima i prihodima u 2020. godini, koji su iznosili 698 miliona dolara, odnosno 34,39 odsto u odnosu na 2019, zbog čega sindikalce iznenadjuje ovakav predlog ugovora.\n„Negativno smo iznenadjeni da je poslodavac spreman da na ovakav način ‘nagradi’ zaposlene i pored proizvodnih rezultata postignutih u teškim okolnostima usled pandemije“, poručuju sindikati koji kažu da nemaju dozvolu članstva da potpišu takav dokument.\nVažeći kolektivni ugovor ističe 21. juna, i zato sindikati pozivaju najviše predstavnike države, koja ima 37 procenta vlasništva u Kompaniji Zidjin, da delegiraju predstavnike i učestvuju u pregovorima koji su zakazani za 9. i 10. jun.


PREVODILAČKI DANI NA FILOZOFSKOM FAKULTETU\n23. марта 2017. Kultura, Novi Sad, Vesti\nDanas i sutra (četvrtak i petak) biće održani drugi Prevodilački dani u organizaciji zaposlenih na Odseku za germanistiku. Sve se dešava na Filozofskom fakultetu Univerziteta u Novom Sadu. Koncept je isti kao prošle godine: predstaviće se profesori sa Filozofskog fakulteta koji su istovremeno i istaknuti prevodioci, biće organizovano prevođenje književnog dela u prisustvu autora Vladimira Tabaševića, čiji je roman ove godine bio u užem izboru za NIN – ovu nagradu, a ponuđen je i veliki broj prevodilačkih radionica, kao i predstavljanje strukovnog Udruženja stalnih sudskih tumača Srbije.\nNa prevodilačkim danima učešće su potvrdili i maturanti (zajedno sa svojim profersorima) iz Gimnazije “Jovan Jovanović Zmaj” iz Novog Sada i Gimnazije “Petro Kuzmjak” iz Ruskog Krstura. Dolaze i studenti i njihovi profesori sa Sveučilišta u Rijeci i sa Univerziteta u Sarajevu, tako da ovogodišnja manifestacija ima i međunarodni, ali i humanitarni karakter. Naime, humanitarna organizacija “Prevodilačko srce”, koja okuplja više od 300 prevodilaca sa područja bivše Jugoslavije koji besplatno prevode medicinsku dokumentaciju sa srpskog na sve jezike predstavće svoj rad i daće priliku učesnicima da se uz njihovo mentorstvo i sami oprobaju u prevođenju tog tipa.


Dan bezbednog interneta: Roditelji da povećaju nadzor nad aktivnostima svoje dece\nNeophodno je da roditelji povećaju nadzor nad digitalnim aktivnostima svoje dece, posebno na društvenim mrežama, na kojima su deca najviše izložena zloupotrebama i uznemiravanju.\nDan bezbednog interneta Foto: Freepik\nMinistarka trgovine, turizma i telekomunikacija Tatjana Matić saopštila je, povodom Dana bezbednog interneta koji se obeležava u utorak, da Nacionalni kontakt centar tog ministarstva započinje seriju onlajn predavanja za roditelje, pod nazivom “Кako da zaštitite svoje dete u onlajn svetu“.\nMatić je pozvala roditelje i staratelje maloletne dece da prisustvuju vebinarima, koji će im pružiti informacije i savete o mehanizmima zaštite dece na internetu, kao i o različitim onlajn rizicima prilikom korišćenja informaciono komunikacionih tehnologija.\nOcenila je da su tokom pandemijske krize posebno ugroženi najmlađi korisnici novih tehnologija, budući da su sada znatno više usmereni na onlajn okruženje.\n„Otuda je neophodno i da njihovi roditelji povećaju nadzor nad digitalnim aktivnostima svoje dece, posebno na društvenim mrežama, na kojima su deca najviše izložena zloupotrebama i uznemiravanju“, poručila je Matić.\nU saopštenju se podseća da se Dan bezbednog interneta obeležava 18. put na inicijativu mreže Insejf-Inhoup uz podršku Evropske komisije, i to u 170 zemalja širom sveta, pod sloganom „Zajedno za bolji internet“.\nUz pomoć samo dva klika deca mogu da dođu do najtvrđeg pornografskog sadržaja\nTagovi :bezbednost dece na internetu, Dan bezbednog interneta, deca i internet, Internet


Janko ne igra u Dejvis kupu?\n– July 15, 2015Posted in: Glavne vesti\nDejvis kup reprezentacija Srbije od 17. do 19. jula igra četvrtfinalni duel protiv Argentinaca u Buenos Ajresu, a ovaj duel će verovatno propustiti Janko Tipsarević. Naš teniser se požalio na bol u desnom kolenu i velike su šanse da Tipsarević ne bude u timu koji će pokušati da ostvari plasman u polufinale Dejvis kupa.\nUkoliko Janko ne uspe da se oporavi od povrede zameniće ga Filip Krajinović, koji u poslednje vreme igra odlično. Selektor Bogdan Obradović ima vremena do četvrtka da donese odluku, kada mora da prijavi konačan spisak igrača na koje računa za duel sa “gaučosima”.\nGavrilo Kovacevic on Facebook\nPosted July 16, 2015 at 1:39 AM\nZnao je i pre odlaska da nece igrati…em je dugo povredjen em su Troicki,Lajovic i Filip u boljoj formi.Nije ni jeftin put u Argentinu…..a savez nam je duzan kao Grcka……povedite racuna o svakom dinaru…ako mogu penzioneri sto vi nebi mogli


Banjalučki planinari osvajaju McKinley, najhladniju planinu na svijetu\nMiroslav Bundalo i Miroslav Trivić, članovi planinarsko-alpinističkog kluba “Summit” iz Banjaluke večeras kreću u pohod na najhladniju planinu svijeta McKinley na Aljasci, koja je visoka 6.194 metara iznad nivoa mora.\n“Planirano je da ekspedicija traje 20 dana penjanja. Svaka naša ekspedicija je sve teža i sve komplikovanija. Naprimjer, ova planina je specifična po hladnoći. Pratio sam prognoze i u proteklih mjesec ‘najtoplije’ je bilo -37 stepeni Celzijusovih, a temperature se spuštaju i do – 55 stepeni”, izjavio je Trivić.\nOvi planinari se u projektu “7 Summits” penju na sedam najviših planinskih vrhova na sedam kontinenata, od čega je prvi, najviši vrh Evrope na Kavkazu Elbrus osvojen u junu 2012. godine, a drugi u januaru 2013. godine. Na najviši vrh Južne Amerike – Akonkagva popeli su se u februaru 2014. godine.\n“Nakon ovoga imamo u planu da penjemo naviši vrh Australije, a zatim Mont Everest najviši vrh svijeta i ostaje nam Južni pol koji je dosta zahtjevan i komplikovan. Planiramo svake godine da penjemo po jedan vrh, tako najbolje održavamo i kondiciju”, rekao je Trivić.\nSlobodan Gavranović, gradonačelnik Banjaluke, koji je danas razgovarao sa planinarima povodom njihove ekspedicije istakao je da je ovo četvrta od sedam planiranih ekspedicija, koje grad tradicionalno podržava.\n“Očekujemo da se zastava grada Banjaluke zavijori na najvišem vrhu Aljaske i da ekspedicija bude uspješna”, rekao je Gavranović.


POSTAVLjENA RAMPA ZA OSOBE SA INVALIDITETOM - Glas Podrinja\nLAKŠI PRISTUP TREĆOJ ZDRAVSTVENOJ STANICI\nRampa za osobe sa invaliditetom, protekle sedmice, puštena je u rad na ulazu u treću zdravstvenu stanicu Doma zdravlja “Dr Draga Ljočić”. Sredstva kojima je rampa izgrađena, obezbedila je NLB banka. Tim povodom održana je konferencija na kojoj su govorili dr Dejan Pavlović, pomoćnik direktora Doma zdravlja “Dr Draga Ljočić”, Vladimir Marinković, direktor filijale NLB banke i Slaviša Savić, sekretar Udruženja paraplegičara Mačvanskog okruga.\nPrema rečima dr Dejana Pavlovića, Dom zdravlja “Dr Draga Ljočić” kao ustanova primarne zaštite, predstavlja prvu stepenicu na koju staju svi oni koji žele da zadovolje svoje potrebe u zdravstvenom sistemu.\n-Ne želimo da bilo ko nailazi na prepreke u ostvarivanju svojih prava u našoj ustanovi, a posebno ne želimo da osobe sa invaliditetom nailaze na fizičke prepreke u pristupu našim objektima. Osluškujemo potrebe ove populacije koja predstavlja najveću svetsku manjinu - istakao je Pavlović i dodao da će Dom zdravlja “Dr Draga Ljočić” raditi u narednom periodu na tome da stvori što bolje uslove svim korisnicima usluga ove ustanove.\n-Predstoji nam dalje rešavanje ulaza u treću zdravstvenu stanicu. Konkretno, rešavanje problema sa podom i ulaznim vratima, kao i izrada slične pomoćne ograde na prilazu službi dečje zdravstvene zaštite. Naravno, Dom zdravlja “Dr Draga Ljočić” će u narednom periodu raditi i na stvaranju uslova za pružanje stomatoloških usluga osobama sa invaliditetom u opštoj anesteziji i teško pokretnim osobama. Obezbediće posebne ordinacije u saradnji sa Ministarstvom zdravlja Republike Srbije i prilagodiće postojeće stomatološke ordinacije u ambulante u Majuru – naveo je dr Dejan Pavlović i ovom prilikom se zahvalio NLB banci na obezbeđenim sredstvima i pozvao i druge društvenoodgovorne kompanije da se pridruže u zajedničkom rešavanju ovih problema.\nU kontekstu društvenoodgovornog poslovanja, banka se trudi da u svim lokalnim zajednicama u kojima posluje uzme učešće u različitim akcijama i bude dobar korporativni komšija.\n-Nadam se da će ovaj skromni doprinos u izgradnji rampe za osobe sa invaliditetom na izvestan način omogućiti lakši pristup upravo našem Domu zdravlja i da ćemo uticati na poboljšanje kvaliteta njihovog života - istakao je Vladimir Marinković, direktor filijale NLB banke.\nTreća zdravstvena stanica na godišnjem nivou primi oko 80.000 pacijenata. Imajući u vidu da oko 10 odsto stanovništva živi sa nekom vrstom invaliditeta, možemo reći da će oko 8.000 stanovnika grada Šapca, imati veliku korist od postavljanja ove rampe i budućeg daljeg uređenja ulaza u treću zdravstvenu stanicu.\n-Dobili smo jednu funkcionalnu rampu tako da osoba sa invaliditetom može samostalno da uđe u prostorije treće zdravstvene stanice i da obavi lekarske preglede. Praktično na taj način se stvara mogućnost za korišćenje prava na zdravstvenu zaštitu. Ovo je još jedna od lepih stvari koje se dešavaju u našem gradu. Svi relevantni faktori primećuju da osobe sa invaliditetom treba da budu ravnopravni članovi našeg društva. Nadam se da će uprava Doma zdravlja “Dr Draga Ljočić” nastaviti sa tim aktivnostima i obezbediti prilaz ostalim zdravstvenim ustanovama koje su pod njenim okvirom – istakao je Slaviša Savić, sekretar Udruženja paraplegičara Mačvanskog okruga.


Ana Brnabić u Banjaluci: Zaštititi intelektualnu svojinu Ana Brnabić u Banjaluci: Zaštititi intelektualnu svojinu\nObjavljeno: 17. 6. 2019 u 12:48h\n“Zaštita intelektualnog vlasništva značajna je tema na putu ka EU. Standarde koji se odnose na zaštitu intelektualne svojine Srbija poštuje zato što je ova oblast važna za razvoj zemlje”.\nOvo je danas u Banjaluci izjavila premijerka Srbije, Ana Brnabić, na regionalnoj konferenciji “Digitalizacija i intelektualna svojina: Kraj ili novi početak”.\nZaštita intelektualne svojine izuzetno je značajna za rast ekonomije svake zemlje, ali i na putu ka punopravnom članstvu zemalja zapadnog Balkana u EU, istaknuto je danas u Banjaluci.\nPredsjednik Vlade Republike Srpske, Radovan Višković, rekao je da intelektualna svojina mora biti zaštićena zakonskim propisima.\n“Razvoj privrede zasnovan na znanju i kreativnosti, što je vezano i za zaštitu intelektualne svojine”, rekao je premijer.\nCilj Regionalne konferencije “Digitalizacija i intelektualna svojina: Kraj ili novi početak” jeste da se ova tema dodatno aktuelizuje kako bi se pronašli novi načini zaštite autorskog i srodnih prava.


Merkelova: Hrabre odluke Prištine, ali i Beograda - Sputnjik Srbija\n12:47 16 April 2021\n11:47 07.09.2015 (osveženo 16:19 05.10.2015) Preuzmite kraći link\nNemačka kancelarka Angela Merkel izjavila je danas novinarima da je uverena da će najnoviji sporazumi u dijalogu sa Prištinom dati „važan impuls napretku Srbije u evropskim integracijama“, a premijer Srbije Aleksandar Vučić izrazio je nadu da će poglavlja biti otvorena još u toku ove godine.\nMerkelova i Vučić su to rekli novinarima posle susreta u Berlinu, a potom su nastavili razgovore.\nKancelarka Merkel je istakla da je najnovijim sporazumima napravljen suštinski napredak, čime je stvorena situacija koja značajno doprinosi miru na Zapadnom Balkanu.\n„Verujem da će ti rezultati dati važan impuls napretku Srbije u EU“, istakla je ona.\nKancelarka je izrazila zadovoljstvo što posle kratkog vremena ponovo ima priliku da razgovara sa Vučićem, koji je, kako je dodala, doputovao u Berlin da bi u Bundestagu, to jest pred Odborom za EU, govorio o rezultatima reformi koje je preduzela njegova vlada.\n„Srbiju, iako nije članica EU, a činjenica je da izbeglice u tu zemlju dolaze iz jedne države-članice i potom ponovo ulaze na tlo EU, posebno pogađa ovaj problem“, rekla je Merkelova.\nOna je dodala da, imajući u vidu probleme Srbije, mora prijateljski razgovarati sa srpskim premijerom o zajedničkom delovanju.\nŠto se tiče lažnih azilanata iz regiona Zapadnog Balkana, Merkelova je kazala da postoji saglasnost sa Srbijom da je ona, kao zemlja-kandidat, bezbedna država i da njeni građani nemaju pravo na azil, ali i da će se činiti sve da mladima u Srbiji bude data perspektiva.\nSrpski premijer kazao je da će o evropskim integracijama danas govoriti u Bundestagu i u Konrad Adenauer fondaciji, i da očekuje što pre otvaranje poglavlja.\n„Mi se nadamo da će poglavlja biti otvorena još u toku ove godine. Obavili smo teške zadatke, a obavljaćemo ih i u budućnosti“, naglasio je on.\nKada je reč o lažnim azilantima, Vučić je rekao da je Srbija saglasna sa programom nemačke kancelarke koji je najavljen, a koji predviđa smanjenje finansijske pomoći podnosiocima molbi za dobijanje azila.\nS tim u vezi je najavio da će Srbija doneti zakon da oni koji traže azil, a ne dobiju ga jer su lažni azilanti, neće moći da očekuju socijalnu pomoć u našoj zemlji.\nTo će, prema njegovim rečima, drastično smanjiti broj azilanata iz Srbije.\nU vezi sa izbegličkom krizom, Vučić je ocenio da je to najteže pitanje za celu Evropu, koje nije lako ni za Srbiju.\nOn je ukazao da postoje ekonomske izbeglice, a to su lica iz Pakistana i Avganistana, i izbeglice koje beže od rata u Siriji i Iraku, koji čine 70 odsto izbeglica u Srbiji. Srbija se, kako je podvukao, ponašala odgovorno i evropski.\nIako nije prva zemlja na čije tlo su kročili u Evropi, Srbija je prva koja je registrovala i pružila medicinsku pomoć izbeglicama, kao i medicinsku intervenciju onima kojima je bila potrebna.\n„Za nas to nije problem Nemačke, ili bilo koje pojedinačne zemlje ili EU, već cele Evrope. Mi smo spremni da sarađujemo sa svim zemljama EU i da svoj deo odgovornosti ponesemo po tom pitanju“, kazao je Vučić izrazivši uverenje da će Srbija kao zemlja pružiti ozbiljnu pomoć EU.\nsastanak, izbeglice, migranti, evrointegracije, EU, Aleksandar Vučić, Angela Merkel, Srbija, Nemačka\n12:47 U Sarajevu ubijeno 3000 Srba i organizovano 211 logora


Dodik i Bosić se dogovorili, očekuju sastanak s Lagumdžijom - Klix.ba\nVlast na državnom nivou Dodik i Bosić se dogovorili, očekuju sastanak s Lagumdžijom\nVlast na državnom nivou\nDodik i Bosić se dogovorili, očekuju sastanak s Lagumdžijom\n3.11.2010. u 13:50\nSavez nezavisnih socijaldemokrata (SNSD) i Srpska demokratska stranka (SDS) dogovorili su tekst platforme o usaglašenom djelovanju tih dviju stranka u organima BiH.\nPripremljeni dokument parafirali su predsjednici SNSD-a i SDS-a, Milorad Dodik i Mladen Bosić, a zvanično će biti potpisan nakon što ga usvoje organi stranaka.\nNaglasili su da ovaj dokument nije usmjeren protiv bilo koga, nema za cilj da oteža stvaranje vlasti na nivou BiH, nego suprotno.\nSvim ostalim strankama, rečeno je, bit će ponuđeno da se pridruže u zajedničkom nastojanju da se naprave institucije koje bi bile u funkciji građana.\nLider SDS-a očekuje da se u što kraćem roku otvore razgovori ostalih političkih faktora u BiH, a očekuje uskoro i sastanak Dodika s predsjednikom SDP-a Zlatkom Lagumdžijom.\nBosić je potvrdio da su sva “otvorena pitanja” razriješena i da se došlo do usaglašenog teksta platforme, koja sadrži sve osnovne političke postavke njihovih političkih ciljeva kada je u pitanju odnos prema BiH.\nDodik kaže da ovaj dokument unosi bazično opredjeljenje da se u BiH formira vlast, iako, tvrdi, ta pažnja koja se usmjerava na državni nivo “nije primarna, već je primarna politička pozicija entiteta i srpskog naroda kojeg predstavljaju ove političke partije”.\nZa BiH je rekao da je “izvedena državna zajednica, a da su osnovni faktor suvereniteta i subjektiviteta entiteti i tri konstitutivna naroda, a ne BiH, koja je zajednica dvaju entiteta i triju konstitutivnih naroda”.\nDejtonski sporazum, dodao je, koji je predvidio strane u BiH, od kojih je jedna RS, sada će jedinstveno predstavljati ove dvije stranke.\nPlatformom je rečeno da “aprilski”, “butmirski” ili bilo koji drugi dokument u prošlosti ne mogu biti osnova za buduće razgovore o promjeni Ustava BiH.\nTakođer, u tom dokumentu postoji opredjeljenje da se što prije provede odluka Suda u Strazburu u slučaju "Sejdić-Finci", a da bilo kakve šire promjene Ustava moraju da prođu referendumsku proceduru u RS-u, kao i da, kada dođe vrijeme da se odlučuje o ulasku BiH u NATO, u RS-u će biti proveden referendum i o tom pitanju.\nNaravno da to, potvrđuje Dodik, ne obavezuje BiH, ali obavezuje RS kao njen dio.\nU platformi je rečeno da su opredijeljeni da nastave politiku nepriznavanja nezavisnosti Kosova.


Manekenka se seli kod fudbalera u Madrid? Sofija Milošević i Luka Jović ipak zajedno – Tračara\npiše Kurir 23. 12. 2019., 13:42\n„Luka i Sofija su konačno preležali dečje bolesti i sada je njihova veza čvrsta i stabilna. Odlično funkcionišu, lepo se slažu i maltene žive zajedno. Toliko im je lepo da nijednog trenutka ne žele da se razdvajaju. Sofija odavno nema angažmane vezane za inostranu modu, a obaveze koje ima može da završava iz Madrida. Zato sada više vremena provodi u Španiji nego u Srbiji, a ubuduće će provoditi još više,“ priča naš sagovornik blizak manekenki.\nSteal his hoodie season @prettylittlething ???\nA post shared by SOFIA (@sofijamilo) on Dec 21, 2019 at 8:10am PST\n„Ona izuzetno vodi računa o tome da se ne meša u obaveze koje Luka ima prema sinu, kao i njegovoj majci Anđeli Manitašević. Štaviše, kad god porodica Jović dolazi u Španiju, ona se vrati u Beograd, pa onda Luka dođe u prestonicu pa se zajedno vrate za Madrid. Zasad tako funkcionišu.“\n„Miloševićeva je ušla u Jovićev ritam i obaveze koje ima u klubu i već se navikla na život u Španiji. Doduše, njih dvoje umeju da se podžapaju kao pas i mačka, ali za razliku od pre mesec dana, uspeli su da shvate šta im je prioritet i sada brzo rešavaju svaku nesuglasicu. Još nisu pričali o braku, ali ako se budu lepo slagali, ni to nije isključeno jer su veoma zaljubljeni,“ završava naš izvor.\nInače, manekenka izbegava da priča o ljubavi s fudbalerom, ali je jasno stavila do znanja da uživa s Jovićem i da tu sreću niko ne može da joj pokvari.\n„Optužili su me da sam mu rasturila brak iako on nikada nije bio oženjen. Najvažnije je da nas dvoje znamo istinu i da smo srećni zajedno,“ rekla je Sofija nedavno, a sada nismo uspeli da dođemo do njenog i Lukinog komentara.\nPrethodna vest Šok fotka kruži internetom: Lukas spava pored „kesice kokaina“, folker se pravda da je to šećer\nNaredna vest Bravo: Bogataš platio račune za struju siromačnim porodicama


Banski dvor uz koncert Trkulje i Milenkovića zasijao novim sjajem | Glas Laktaša - Nezavisni online magazin\nBanski dvor uz koncert Trkulje i Milenkovića zasijao novim sjajem\nBANJALUKA, 26. jula – Zgrada Kulturnog centra Banski dvor u Banjaluci 87 godina nakon izgradnje zasijala je večeras novim sjajem poslije rekonstrukcije koja je započeta u ljeto prošle godine, a u koju je uloženo oko tri miliona KM.\nUprava grada Banjaluka tim povodom organizovala je spektakularni koncert svjetski poznatih umjetnika Stefana Milenkovića i Slobodana Trkulje, koji je večeras okupio brojne Banjalučane, turiste i druge posjetioce grada na Vrbasu.\nPredsjenik Republike Srpske Željka Cvijanović rekla je u obraćanju prisutnima da je završetak obnove i rekonstrukcije Banskog dvora primjer i dokaz da se Banjaluka gradi i razvija u svim pravcima.\n“Ponosna sam što sam kao predsjednik Vlade mogla da utičem i uticala da budu izdvojena sredstva da danas budemo svi ponosni što je novi sjaj dobila građevina koja ima veliki značaj za kulturni i društveni život naših stanovnika”, naglasila je Cvijanovićeva.\nOna je rekla da će biti nastavljena ulaganja u institucije kulture i kulturni život u Republici Srpskoj.\nGradonačelnik Banjaluke Igor Radojičić istakao je da se koncert dva umjetnika održava pod sloganom “Suprotnosti se privlače”, koji oslikava dva različita žanra kojima se ovi umjetnici bave, ali i slogan pod kojim se Banjaluka kandidovala za Evropsku prijestonicu kulture 2024. godine, te napomenuo da se koncert održava i povodom kandidature za ovu značajnu titulu.\nRadojičić je naglasio da je kandidatura Banjaluke za evropsku prijestonicu kulture 2024. godine najveći poduhvat koji je grad imao u oblasti kulture, te da je aplikacija završena i da je riječ o kompleksnom poslu koji je rađen od proljeća 2017. godine, kao prijava za evropski projekat.\nDirektor Kulturnog centra Banski dvor Mladen Matović rekao je novinarima da su stvoreni preduslovi da se počne razmišljati o etapnom saniranju enterijera, te najavio nove projekte kulture u Banskom dvoru.\nKoncertu su prisustvovali predsjednik Narodne skupštine Republike Srpske Nedeljko Čubrilović i generalni konzul Srbije u Banjaluci Vladimir Nikolić, te brojni gosti.\nGradonačelnik Radojičić ranije danas rekao je da su Vlada Republike Srpske i grad Banjaluka obezbijedili tri miliona KM za spoljašnje uređenje Banskog dvora – kompletnu stolariju, fasadu, ukrase, te krov.\n“Tokom rekonstrukcije u potpunosti je obnovljena devastirana fasada, krov i stolarija, pridržavajući se strogih konzervatorskih pravila, budući da je riječ o zaštićenom objektu”, rekao je Radojičić.\nBanski dvor prvi put svečano je otvoren 8. novembra 1932. godine, a za njegovu izgradnju zaslužan je prvi ban Vrbaske banovine Svetislav Tisa Milosavljević, za čijeg banovanja su izgrađeni i mnogi drugi reprezentativni objekti u Banjaluci.\nPrethodni tekstDANAS SLAVIMO TROJERUČICU: Pomolite se Majci Božijoj za svako dobro\nSledeći tekstPORAŽAVAJUĆA STATISTIKA Na putevima RS najviše udesa ponedjeljkom, najmanje nedjeljom


Ema Votson - Blic Online\nEma Votson može da se pohvali neverovatnom lepotom, a nećete verovati kako izgleda NJEN BRAT (VIDEO)\nProslavila se ulogama u filmovima "Hari Poter" i "Lepotica i zver", a godinama se nalazi na listama najlepših žena sveta. Talentovana Ema Votson na javnoj sceni je od detinjstva, a njenom bratu Aleksu se u poslednje vreme sve više priča. Njegov izgled vas neće ostaviti ravnodušnim, devojke širom sveta "lude" za njim, a kako izgleda brat Eme Vatson, kao i braća i sestre drugih poznatih ličnosti, pogledajte u videu koji je pred vama.\nEma Votson ušla u istoriju zbog ove nagrade\nGlumica Ema Votson prva je dobitnica MTV nagrade za glumu na dodeli za dostignuća na filmu i televiziji na kojoj su ukinute kategorije razvrstane po polovima.\nDomaća premijera "Lepotice i zveri"\nNiko ne pravi bajke kao Dizni, zavirite u najnoviju\nOD HOLIVUDSKE MILJENICE DO OMRAŽENE DIVE Mlada glumica razbesnela fanove bahatim ponašanjem\nGlumica Ema Votson prisustvovala je u ponedeljak dodeli modnih priznanja u Londonu.\nOD RUŽNOG PAČETA DO SEKS SIMBOLA Ovako su nekada izgledale holivudske zvezde\nSamo nekoliko godina, ili u pojedinim slučajevima, nekoliko estetskih korekcija, bilo je dovoljno da nekadašnje dečje zvezde prerastu u neprikosnovene seks simbole svoje generacije.\nPogledajte novu "Lepoticu i zver"\n„Lepotica i zver“ je bajkovita priča o putovanju Bele, pametne, lepe i nezavisne mlade žene koju je zarobila zver u zamku. Čuvena priča je dobila novu ekranizovanu verziju koja je i pre premiejre proglašena za hit.\nSADA SE KAJE Evo kojoj glumici je uloga u filmu "La La Land" za dlaku izmakla\nProslavljena britanska glumica, Ema Votson (26), koja se proslavila ulogama u hit filmovima o Hariju Poteru, bila je prvi izbor za glavnu žensku ulogu u filmu "La la land", mjuziklu nominovanom za čak 14 Oskara.\nPrvi zvanični trejler za igranu verziju bajke "Lepotica i zver" postao je najgledaniji 24 sata nakon objavljivanja, čime je skinuo sa trona foršpan za "50 nijansi mračnije".\nMenja profesiju? Ema Votson postaje političarka\nČini se da je britanska glumica Ema Votson, koja se proslavila ulogom u hit serijalu o Hariju Poteru, sprema je da filmske reflektore zameni manje glamuroznim poslom.\nBile su dečije zvezde, danas mame uzdahe mnogih\nKarijeru su započele kao devojčice, kojima su se divili vršnjaci širom sveta. Karijera nekih s godinama bivala je sve uspešnija, dok su neke doživele pad, ali jedno je sigurno, danas ove dame gde god se pojave privlače pažnju mnogih.\nLAŽNA UZBUNA Fanovi u šoku zbog vesti o otmici Eme Votson\nEma Votson demantovala je da su otmičari pokušali da je kidnapuju na snimanju njenog novog filma.\nOni su dokaz da se zvezda ne postaje preko golotinje\nFilmovi su puni scena u kojima se glavni glumci pojavljuju obnaženi, i velika većina nema problem sa tim da se skine pred kamerama. Ipak, postoje i oni koji popularnost nisu stekli golišavim scenama.\nEma Votson nova Diznijeva lepotica\nBritanska glumica Ema Votson, koja se proslavila u ulozi Hermione u serijalu o čarobnjaku Hariju Poteru, biće sledeća Diznijeva “lepotica” u čuvenoj i novoj verziji “Lepotice i zveri”, prenose danas američki tabloidi.


Petković: Nismo mi pisali nonpejper niti imamo veze s njim - Kosovo Online\n20. April 2021. • 21:14 > 21. April 2021. • 07:20\nDirektor Kancelarije za Kosovo i Metohiju Petar Petković kaže da nonpejper o promeni granica nije dokument države Srbije, zbog čega je, smatra, čudno da se napada predsednik Srbije Aleksandar Vučić, prenosi Tanjug.\n"Mi ga nismo pisali, niti imamo ikakve veze sa njim, ali je čudno da se napada predsednik Srbije Aleksandar Vučić u vezi s tim", izjavio je Petković.\n"Njima ne odgovara jaka i uspešna Srbija, Srbija koja je lider u regionu. Koliko je samo bilo papira i dokumenata o ’velikoj Albaniji' i niko nije ustao da se pobuni u vezi s tim, da kaže da je to komadanje Srbije i prekrajanje granica. Nije mi jasno ko su ti koji mogu da odlučuju o budućnosti Srbije, srpskog naroda i srpske države", rekao je Petković i konstatovao da bez Beograda nema rešenja za Kosovo.\nVažno je, kaže, i da razumemo da je zahvaljujući predsedniku Vučiću pitanje Kosova ponovo internacionalizovano, da bez Beograda nema konačnog rešenja za Kosovo i da bi u okviru dijaloga trebalo da se pronađe rešenje.\nDodao je da je onog trenutka kada je aktuelizovano pitanje Kosova pokrenut i unutrašnji dijalog koji je trajao skoro godinu dana i u okviru kojeg je Vučić rekao da je razgraničenje moguće rešenje.\n20. April 2021. • 21:14


„Kraljičina“ i „Mamula“ su klasična izdaja javnog interesa\nNalazite se ovdje:Početna»Privatizacija»„Kraljičina“ i „Mamula“ su klasična izdaja javnog interesa\nPrivatizacija, Saopštenja za medije 30/12/2015\nNakon jučerašnjeg glasanja u Skupštini Crne Gore, sasvim je jasno da postoji nova većina koja je, bez obzira na zakone i propise, spremna da izađe u susret svim željama investitora. Izglasavanje Zakona o energetici, te odluka o projektima „Kraljičina plaža“ i „Mamula“ predstavljauju klasičnu izdaju javnog interesa zarad političkih i profitnih ciljeva elite na vlasti.\nKada je u pitanju Zakon o energetici, MANS je mjesecima upozoravao na štetnost rješenja koja je Vlada predvidjela novim tekstom zakona, pokušavao preko poslanika da amandmanski djeluje i popravi dokument, ali je sve to bilo nedovoljno da se javni interes stavi ispred interesa energetskog lobija čiji pojedini djelovi imaju direktne veze i sa samim Premijerom Đukanovićem. Nema sumnje da su čak i poslanici koji su glasali za ovaj zakon prepoznali njegovu štetnost, ali su nažalost i ovog puta političke kalkulacije i kompromisi bili iznad obaveze da se zaštiti javni interes.\nŠto se tiče odluka o projektima „Kraljičina plaža“ i „Mamula“, sa žaljenjem moramo da konstatujemo da se radi o klasičnoj izdaji javnog interesa koju je sproveo DPS u saradnji sa svojim političkim satelitima, kojima od juče nesporno pripada i Pozitivna Crna Gora.\nMANS je prije glasanja za ovu odluku upozoravao da će oni koji budu podržali ove projekte, suprotno onome što su izglasali u julu mjesecu, morati da javnosti obrazlože zbog čega i čime su bili motivisani na takav korak. Jedina partija koja je juče glasala suprotno onome kako se prethodno izjasnila, jeste upravo Pozitivna Crna Gora. Poslanici ove partije su ujedno i jedini poslanici koji su, makar zvanično, imali direktne sastanke sa predstavnicima kompanije „Adriatic Properties“.\nGlasanju Pozitivne su prethodili „njihovi“ amandmani na tekst aneksa za „Kraljičinu“ koji su prvo bili dočekani na nož od strane Vlade i investitora kako bi se toj partiji pokušala nadjenuti etiketa „zaštitnika javnog interesa“ i ublažila činjenica da se radi o klasičnoj izdaji. Svega dan nakon toga, a uoči glasanja, i Vlada i investitor ocjenjuju amandmane Pozitivne prihvatljivim i oni postaju sastavni dio Odluke o aneksu za „Kraljičinu“. Smatramo da se radilo o nevještoj pripremi terena za ono što se juče desilo u Parlamentu, a već smo javnost bili upozorili da se radi o amandmanima koji su sasvim prihvatljivi za sve strane.\nUmjesto obrazloženja za svoje postupanje, od poslanika Pozitivne smo dobili nečuvenu demagogiju i zamjenu teza uz navodno pozivanje tužilaštva da sada ispita sve ono što se dešavalo sa „Kraljičinom plažom“.\nNije jasno kako produžavanje ugovornog odnosa između onih koji su krivi za situaciju na Svetom Stefanu doprinosi borbi protiv korupcije i predstavlja temelj za borbu protiv organizovanog kriminala, kako navodi poslanica Pozitivne Azra Jasavić.\nSmatramo da elementarna logika nalaže da se podrška jednom dokumentu kakav je sporni Aneks morala usloviti otvaranjem istrage po pitanju toga zbog čega niko u Vladi nije odgovarao za nepoštovanje ugovora i zašto niko iz Adriatic Propertisa nije bio kažnjen zbog kršenja zakona i propisa. Umjesto toga, Pozitivna je odlučila da ugovorni odnos između takvih aktera dodatno produži, uz smanjenu rentu i brojne druge povoljnosti.\nIzjava poslanika Pozitivne da ovakvim glasanjem „spašavaju“ građane od plaćanja arbitraže u višemilionskom iznosu jeste samo naručena priča Vlade i investitora sa namjerom da se kreira atmosfera straha i opravda klasična izdaja javnog interesa.\nSvojim glasanjem Pozitivna nije zaštitila nikoga od arbitraže, osim što je pomogla Vladi i predstavnicima „Adriatic Propertisa“ da zajednički poravnaju i zataškaju sve ono što se godinama nezakonito radilo na Svetom Stefanu.\nMANS neće ulaziti u špekulacije da li su poslanici Pozitivne imali i koliku materijalnu ili drugu korist od Vlade, DPS-a ili investitora, već to prepuštamo nadležnom državnom tužiocu da utvrdi. Ono što jeste nesporno, ključni motiv poslanika Pozitivne da promijene svoje mišljenje ni u kom slučaju nije mogao biti javni interes i zaštita građana.\nMANS zbog toga poziva poslanike Pozitivne da otvoreno, bez demagogije i zamjene teza, objasne građanima Crne Gore zbog čega su se, kao navodno opoziciona partija, stavili na raspolaganje Vladi i kompaniji „Adriatic Properties“ u cilju zadovoljenja njihovih profitnih i političkih interesa.\nAdriatic properties Demokratska partija socijalista DPS energetika Kraljičina plaža Mamula Pozitivna Crna Gora Skupština Crne Gore Zakon o energetici\nPredhodni članakPoslanici da se odupru pritiscima interesnih lobija\nSlijedeći članak Nagrada OCCRP-a je posvećena onima koji najbolje promovišu “necivilno” društvo


17-08-2019 23:50 Srbija Politika\nTači s Olbrajtovom (Foto: Jutjub)\nJedini problem je što oni, bar javno, nisu to uradili iz razloga što je Šalja potencijalni putnik za Hag, već su kao obrazloženje naveli da je — nekvalifikovan za tu poziciju.\nŠalja uzvraća udarac\nPet meseci ranije, odlazeći britanski ambasador Rori O'Konel dao je ostavku na mesto predsednika odbora Agencije, takođe zbog Šalje, uz objašnjenje da je kosovska skupština imenovala kandidata koji ne ispunjava kriterijume za ovu poziciju.\nZašto međunarodni predstavnici jasno ne kažu da im smeta činjenica da je on bivši pripadnik OVK, već traže izgovore? Da li je ovde u pitanju licemerje ili njihov pokušaj da se „nezvanično“ distanciraju od OVK?\n„Politika velikih sila nikada nije transparentna u smislu da će navesti prave razloge za neke svoje odluke. Oni ih zbog svojih razloga obično maskiraju nekim drugim argumentima, tako da ni ovo nije nešto zbog čega bi trebalo da se čudimo. Bilo je mnogo ozbiljnijih i većih primera tih njihovih dvostrukih standarda“, navodi Radun.\n„Zanimljivo je da im dosad ljudi iz OVK nisu smetali, bez obzira na kojoj su funkciji. Ali čini se da sada to počinje da im smeta, mada opet nedovoljno da otvoreno kažu: 'Smetaju, jer su bili komandanti OVK i što možda imaju ruke uprljane krvlju'. Ali ipak se nešto dešava. Naravno, ne očekujemo da će se sad tu desiti neka velika pravda u korist Srba, ali je jasno da postoji određeni pritisak i namera iz Londona i Vašingtona da se „zamene“ politički čelnici iz bivše OVK nekim novim snagama koje nisu kompromitovane“, ocenjuje Radun.\nSagovornik kaže da takva namera postoji već neko vreme, ali da dosad nisu bili baš odlučni u tome jer su pripadnici OVK ipak „njihovi“ ljudi.\n„SAD su podnele ostavku u Odboru kosovske Agencije za poređenje i verifikaciju imovine, kao što je to ranije učinila Velika Britanija. Nećemo nastaviti da učestvujemo, jer rukovodstvo tog odbora služi ličnim i političkim interesima, više nego ljudima. Izbor nekvalifikovanih osoba na vladine pozicije šteti imidžu Kosova i doprinosi slabljenju poverenja kod naroda“, napisao je Kosnet na svom profilu na Tviteru.\nAgencija koja je pravni sledbenik Kosovske agencije za imovinu ima nadležnost da prima zahteve zainteresovanih lica za povraćaj imovine na Kosovu, koja im je nakon 1999. godine nezakonitim putem oduzeta.\nKako je još 2016. upozoravala Srpska lista, povratak raseljenih Srba i nealbanaca limitiran je nedostatkom efikasnog mehanizma za povraćaj uzurpirane imovine. Pritom, Agenciji za upoređivanje i verifikaciju imovine dato je u nadležnost pravo da upravlja imovinom raseljenih lica koja nisu u mogućnosti da je koriste.\nVeselji opet provocira. Pročitajte OVDE šta je rekao.


VAŠINGTON- Novi Boingov avion u porodici MAX, 737-10, poletio je na svoj prvi let, što je nova faza u ponovnom vraćanju u funkciju tih srednjelinijskih aviona, koji 20 mjeseci nisu smjeli da lete zbog dvije teške nesreće.\nAvion je poletio u 10:07 po lokalnom vremenu iz Rentona u saveznoj državi Vašington, objavila je kompanija, prenosi Rojters.\nBoing još mora da prođe mnoga testiranja prije nego što prvi primerci budu isporučeni klijentima, vjerovatno 2023. ako sve bude u redu.\nTaj najveći avion tipa MAX može prevoziti do 230 putnika na letovima dužine 6.110 kilometara. Prodaje se po cijeni od 134,9 miliona američkih dolara. Zamišljen je kao konkurencija Erbasovom A321neo.\nNovi Boingov avion 737 MAX povučen je iz saobraćaja u cijelom svijetu nakon dvije nesreće 2018. i 2019. u kojima je poginulo 346 ljudi, ali nekoliko regulatora dozvolilo mu je krajem 2020. da ponovo leti.Tanjug\nPodsjetimo Boing je lani najavio da planira prekinuti proizvodnju kultnog modela 747.


Vijeće ministara utvrdilo Nacrt budžeta u iznosu od 1,7 milijardi KM - Klix.ba\nVijeće ministara utvrdilo Nacrt budžeta u iznosu od 1,7 milijardi KM\nNove lične i vozačke od marta 2013.\n16.11.2012. u 16:38\nVijeće ministara BiH jednoglasno je danas utvrdilo Nacrt zakona o Budžetu institucija BiH i međunarodnih obveza za 2013. godine u iznosu od 1.738.476.010 KM.\nPrema Nacrtu zakona, ukupni prihodi za finansiranje institucija i primici su na nivou 2012. godine i iznose 950.000.000 KM, a prihodi za servisiranje spoljnog duga 788.476.010 KM i veći su za 343.548.010 KM u odnosu na budžet prethodne godine, saopšteno je iz Vijeća ministara BiH.\nU strukturi prihoda dominira zahvatanje sa Jedinstvenog računa u identičnom iznosu kao i 2012. godine od 750.000.000 KM.\nNacrt budžeta polazi od Globalnog fiskalnog okvira bilansa i politika u BiH za period od 2013. do 2015. godine s ciljem provođenja mjera štednje institucija BiH koje je dogovorilo fiskalno vijeće u okviru standby aranžmana sa MMF-om, uključujući i zadržavanje broja zaposlenih na nivou 2012. godine.\nProjektovanim budžetom ukupna javna potrošnja svodi se na nivo koju omogućavaju realni prihodi bez zastoja u provođenju reformi u skladu sa dogovorenom dinamikom.\nNacrt zakona o Budžetu institucija BiH i međunarodnih obaveza za 2013. godinu Ministarstvo finansija i trezora dostavit će Predsjedništvu BiH koje je nadležno za predlaganje zakona o budžetu.\nVijeće ministara BiH, na prijedlog Agencije za identifikacijske isprave, evidenciju i razmjenu podataka, donijelo je Pravilnik o cijeni ličnih dokumenata prema kojem će cijena izdavanja lične karte biti 18 KM, a vozačke dozvole 60 KM.\nOvakva odluka je donesena nakon razmatranja sveobuhvatne analize koja je uključivala uporedni pregled cijena i kvaliteta ovih dokumenata u zemljama regije i Evrope, gdje prosječna zbirna cijena ovih dokumenata iznosi 48,21 eura.\nPostojeća lična dokumenta važiće do momenta njihovog isticanja.\nKvalitet novih ličnih karata i vozačkih dozvola značajno je unaprijeđen i garantuje održivost bezviznog režima u ovom segmentu.\nPostupak izdavanja elektronske lične karte i vozačke dozvole trebao bi početi 1. marta 2013. godine.\nprije 22h 7m 95\nprije 10h 13m 148\nprije 19h 38m 228\nprije 21h 2m 99


Raspušten odbor DS u Šapcu, obaveštenje stiglo SMS porukom? – Nadlanu.com\nRaspušten odbor DS u Šapcu, obaveštenje stiglo SMS porukom?\nObjavljeno 26. feb 2013. / 17:38:50\nČlanovi gradskog odbora u Šapcu, njih 98, obavešteni su o raspuštanju tog odbora sms porukom u kojoj Stefanović navodi da "neki bivši funkcioneri demokrata rade protiv stranke i nanose joj nemerljivu štetu" i da ce članstvo biti obavešteno narednih dana o budućim koracima.\nPredsednik gradskog odbora DS u Šapcu Miodrag Filipović potvrdio je agenciji Beta da je ta informacija stigla u stranku putem mejla (?), ali da u njoj nije bilo daljeg objašnjenja.\nOn je naveo da je za večeras već zakazan sastanak gradskog odbora DS u Šapcu na kome će članovi odlučiti da li ostaju u stranci ili će je napustiti "zbog toga što je DS prestala da bude demokratska i nosilac demokratskih promena kao i zbog nezadovoljstva načinom na koji Dragan Đilas vodi stranku".\nVečerašnjem sastanku gradskog odbora šabačkih demokrata prisustvovaće i bivši član DS-a Dušan Petrović kao i narodni poslanici koji su pristupili novoformiranoj poslaničkoj grupi u Skupštini Srbije, "Zajedno za Srbiju".\ndemokratska strankadsdušan petrović


Predavanje NSZ privuklo mnogo privrednika - Srbobran Danas\nKategorija: Edukacija, Lokalna samouprava, Privreda\nPrivrednici i preduzetnici u opštini Srbobran imali su retku priliku da prisustvuju prezentaciji Nacionalne službe za zapošljavanje, koja je u Velikoj sali opštine predstavila svojih novih 12 konkursa i Javnih poziva.\nSala je bila iznenađujuće dobro ispunjena, a primetno je bilo prisustvo mnogih poznatih lica iz oblasti privrede naše opštine, malih preduzetničkih firmi, ali i predstavnika javnog sektora. Svima njima je grupa predavača, ispred Nacionalne službe za zapošljavanje, predstavila ponudu i uslove javnih poziva i konkursa čija svrha je aktivno zapošljavanje većeg broja ljudi u malim srediama, u cilju smanjenja nezaposlenosti uz podršku poslodavcima. Akcenat je stavljen na lica sa evidencije nezaposlenih, njihovom upošljavanju, ili samozapošljavanje, upućivanje na stručne prakse, javne radove, obuke, a poseban konkurs je otvoren za teže zapošljive grupe. Sve ovo ukupno, zainteresovalo je poslodavce iz Srbobrana, što brojnost prisutnih potvrđuje, te je za očekivati da će i zapošljavanje preko ovih konkursa biti realizovano u jednakom broju.\n„Već godinama sarađujemo sa Nacionalnom službom za zapošljavanje, imamo zajedničke programe i udružujemo sredstva. Prošle godine smo zajedno izdvojili ukupno šest milona dinara za određene programe kao što su: samozapošljavanje, stručna praksa, javni radovi. Ove godine idemo u nekom izmenjenom obliku, ali saradnja postoji više godina i ona je na dobrom nivou. U opštini Srbobran nezaposlenost je pala za osam posto, pa je sada na evidenciji 1.600 nezaposlenih lica, dok je ranijih godina taj broj bio znatno veći. I naši privrednici zapošljavaju, ali značajno je to što je proteklih godina jedan broj osoba do posla došao tako što je naša država omogućila raznim programima zapošljavanje u Novom Sadu, u velikim kompanijama. Slika za Srbobran je vrlo povoljna, s obzirom da naša opština ima oko 16.000 stanovnika i u tom smislu smo zadovoljni. Drago mi je što su se današnjoj prezentaciji odazvali brojni privrednici i nadam se da će imati mogućnosti da iskoriste povoljnosti i subvencije koje im nudi Nacionalna služba za zapošljavanje“, izjava je predsednika opštine Srbobran, Radivoja Paroškog o ovoj temi.\nTatjana Vidović, direktorka Nacionalne službe za zapošljavanje u Novom Sadu, izjavila je da je svrha ovakvih prezentacijaa da se poslodavci informišu direktno o svim javnim pozivima koji su na raspolaganju. „U ovoj godini imamo budžet od čak četiri milijarde dinara, što je više nego prošle godine. Dodatna sredstva od 550 miliona su na raspolaganju iz budžetskog fonda za profesionalnu rehabilitaciju i podsticanje zapošljavanje osoba sa invaliditetom. Ni to nije sve jer će nam dodatna sredstva biti na raspolaganju i iz budžeta Pokrajinske vlade, za realizaciju Akcionog plana zapošljavanja, i budžeta lokalnih samouprava, za realizaciju lokalnih akcionih planova zapošljavanja. Želim da iskoristite sredstva koja su vam na raspolaganju, da intenziviramo saradnju i da zajedničkim snagama još više smanjimo nezaposlenost i otvorimo nova radna mesta. Nacionalna služba za zapošljavanje ima dobru saradnju sa republičkim organima, sa Pokrajinskom vladom i sa lokalnim samoupravama na teritoriji Južnobačkog okruga. Istakla bih veoma dobru saradnju sa opštinom Srbobran koja svake godine izdvaja određena sredstva u cilju smanjivanja broja nezaposlenih lica“, bliže nam je gospođa Vidović objasnila neke aspekte svog rada, a zatim je pozvala poslodavce da u bogatoj ponudi izaberu sebi najpogodniji program i da ga uz pomoć NSZ-a realizuju.\n19. maja 2019., 11:23


Uprkos merama zakona i u praksi: Trgovina decom u porastu na Zapadnom Balkanu! – Naši u svetu\nObjavljeno 24/06/21 u 09:30\nDeca na Zapadnom Balkanu žrtve su trgovine sa različitim ciljevima eksploatacije: seksualna eksploatacija, uključujući proizvodnju i distribuciju materijala seksualnog zlostavljanja dece, prinudni brak, prisilni rad, prisilno prosjačenje i prisilne kriminalne aktivnosti, prenosi “Telegraf”.\n– Moramo da pojačamo naše zajedničke napore i posvetimo se strukturnim faktorima koji leže u osnovi trgovine ljudima, kao i da promovišemo trajna rešenja za decu osetljivu na trgovinu i eksploataciju. Mere protiv trgovine ljudima treba da budu integrisane u opšti sistem zaštite dece, pored socijalnih, zdravstvenih i obrazovnih usluga – naglasila je Nestorova.\n– Neizmerno sam zahvalan Savetu Evrope i Evropskoj uniji na organizaciji ove zajedničke konferencije, na kojoj ćemo moći da diskutujemo o združenim akcijama tokom krize i zaštiti dece od trgovine i eksploatacije u regionu. Ovo je posebno važno jer većinu potencijalnih i formalno identifikovanih žrtava trgovine, kao i glavne mete trgovaca, predstavljaju deca bez pratnje – rekao je Rizvo.\n– Drago mi je što vidim da su se svi partneri okupili kako bi razgovarali o rizičnim oblastima i merama za borbu protiv ovog fenomena na Zapadnom Balkanu. Samo zajedničkim radom možemo sprečiti trgovinu decom i podržati razvoj politika usmerenih na žrtve. Moramo ojačati kapacitete za sprečavanje i borbu protiv trgovine ljudima i za zaštitu prava svih žrtava – naglasila je Tejlor.\n– Prikupljanje podataka pokazuje da godišnje ima na hiljade žrtava trgovine ljudima, a pandemija virusa COVID-19 dodatno je pojačala rizik od viktimizacije i eksploatacije. Uprkos svim našim naporima, i dalje postoje značajni nedostaci. Zbog toga je Komisija usvojila novu strategiju za borbu protiv trgovine ljudima, utvrđujući širok spektar akcija kojima se osigurava da počinioci budu izvedeni pred lice pravde i da žrtve dobiju potrebnu zaštitu i podršku – naglasila je Antoniadis.\n– Evropska unija čvrsto podržava borbu protiv trgovine ljudima, uključujući i decu, u BiH i celom regionu, kroz niz nacionalnih i regionalnih projekata. Mnoga deca u BiH izložena su različitim vrstama zlostavljanja i eksploatacije i često su fizički i emocionalno uznemiravana. Evropska unija, zajedno sa Savetom Evrope i drugim partnerima, radi na identifikovanju i podršci žrtava i na promociji jakih struktura u BiH, kako bi se sprečili ovakvi zločini i kako bi se prava dece u potpunosti poštovala. EU je osigurala sredstva za izgradnju skloništa za više od 500 maloletnika bez pratnje, koji su ušli u BiH kroz migracione tokove, kao i pravo na obrazovanje za preko 4000 dece migranata. Ovaj rad će se nastaviti u saradnji sa lokalnim i međunarodnim partnerima.\nOd sutra se ukida roming na zapadnom Balkanu, evo šta to znači; Pomoćnik ministra…\nSebastijan Kurc u intervjuu za srpske medije: Zapadni Balkan je nama u Austriji, a i…


Ramuš Haradinaj: "Ići ćemo na referendum za ujedinjenje sa Albanijom, upamtite ovo"\nPredsjednik Alijanse za budućnost Kosova (ABK) Ramuš Haradinaj najavio je referendum za ujedinjenje s Albanijom.\nOn je tokom predstavljanja izbornog programa rekao da Kosovo ne može čekati dok drugi ne budu raspoloženi da riješe mnoga otvorena pitanja.\n“Doći će dan kada će novi američki predsjednik ili novi njemački kancelar morati da se izjasne o tome šta će reći Kosovu 2024, 2025. ili 2026. godine…Očekujte da učinimo nešto. Niti smo prihvatili niti ostavili zamrznuti sukob, niti smo prihvatili da nas razdvajaju, ali ćemo ići na referendum za ujedinjenje sa Albanijom, upamtite ovo”, rekao je Haradinaj, prenosi Kosovo online.\n“Ako EU želi da ubijedi pet zemalja članica da promijene stav, a Amerika je želela da nam pomogne da dobijemo priznanje Izraela, zašto nas naši evropski partneri drže tako izolovane, zašto nas ostavljaju po strani i s vremena na vrijeme nam kažu da smo za to krivi mi. Nisu li krive Srbija i druge susjedne države, da li su one bile savršene”, rekao je Haradinaj i dodao:”ne možemo samo čekati da neko bude raspoložen da riješi pitanje Kosova”.\nPrevious article STRAVA I UŽAS: Kamion usmrtio 15 radnika\nNext article Jelena Obućina prvi put zaćutala


Dodik-Aleksejev: Nema razloga za ostanak OHR-a u BiH - Klix.ba\n28.5.2008. u 17:16\nPredsjednik Vlade Republike Srpske Milorad Dodik i direktor Četvrtog evropskog departmana Ministarstva vanjskih poslova Rusije Aleksandar Aleksejev zaključili su danas tokom razgovora u Banjoj Luci da nakon potpisivanja Sporazuma o stabilizaciji i pridruživanju BiH s Evropskom unijom i rješavanja još nekih pitanja treba da prestane uloga OHR-a u BiH. Ambasador Aleksejev je iznio stav da BiH ima sve predispozicije za normalno funkcioniranje i da stoga nema više potrebe za OHR-om.\nOn smatra da je odlazak OHR-a pitanje vremena i ispunjavanja nekih uvjeta, od kojih je najveći broj ispunjen zbog čega nema razloga za produženje misije OHR-a u BiH.\nNa sastanku u Banjoj Luci izražena je podrška Dejtonskom mirovnom sporazumu i poštivanju tog dokumenta u cijelosti, kao garantu za funkcioniranje BiH i rješavanje svih bitnih pitanja u budućnosti.\nDodik je na pres-konferenciji nakon sastanka izrazio zadovoljstvo i odnosima RS-a i Rusije, navodeći da oni “nikada nisu bili bolji”, a posebno što ruski privrednici imaju pojačan interes za ulaganja u RS-u.\nEntitetski premijer je potvrdio i da će se odazvati pozivu da prisustvuje ekonomskom forumu u Sant Peterburgu.\nAmbasador Aleksejev je najavio da će se preduzeti sve mjere za poboljšanje situacije u Rafineriji nafte u Bosanskom Brodu te izrazio nadu da će u junu delegacija kupca „Žarubrežnjefta” doći u Banju Luku da bi se sagledalo rješenje za sve probleme u vezi s tim preduzećem.\nDodik je, odgovarajući na pitanja novinara, kazao da će veoma brzo biti imenovan novi ministar privrede RS-a.


Diplomatske varnice između SAD i Rusije\n02 septembar, 2017\nRusko diplomatsko predstavništvo u Vašingtonu\nRusko ministarstvo spoljnih poslova uručilo je zvaničan protest američkom diplomati u Moskvi zbog, kako se navodi, “planirane nelegalne inspekcije” ruskog diplomatskog predstavništva u Vašingtonu. Moskva je taj potez nazvala “agresivnom akcijom bez presedana”.\nPrethodno je rusko ministarstvo spoljnih poslova optužilo FBI da planira pretres konzulata u San Francisku, za koji je Vašington tražio da se zatvori. Portparolka ministarstva Marija Zaharova, rekla je da tim pretresom SAD ugrožavaju bezbednost državljana Rusije. Niko od američkih zvaničnika, međuim, nije potvrdio informaciju o pretresu.\nInače, vatrogasci u San Francisku su dobili dojavu da iz zgrade ruskog diplomatskog predstavništva izlazi dim. Stigli su na lice mesta, ali im, kako su rekli, nije bilo dozvoljeno da uđu u zgradu. Nije poznato da li je požar ugašen do sada.\nRok za zatvaranje ruskog konzulata u San Francisku, konzularnog odeljenja u Njujorku I kancelarije u Vašintgonu ističe danas, a to je odgovor američke administracije na zahtev Moskve da Vašington smanji broj diplomata u Rusiji.


LŠ - Iznenadili Sutjeska i Islanđani - Sportske.net\nIzgleda da bi šampionu Srbije rezultati današnjih mečeva kvalifikacija za Ligu šampiona mogli da posluže kao ozbiljno upozorenje pred gostovanje Širaku.\nNakon što je Šahtjor iz Kazahstana uspeo da savlada BATE kao gost, isto je učinio i šampion Islanda na gostovanju Ekranasu. Istina, Ekranas ne spada u red jačih evropskih klubova ali je svakako neočekivano da ekipa čije ime pola Evrope ne može da izgovori (Hafnarfjordur) slavi u Litvaniji.\nIslanđani su savladali Ekranas minimalnim rezultatom (1:0) pa im sada ni plasman u treće kolo nije nemoguća misija.\nNišta manje iznenađenje nije ni rezultat koji je šampion Crne Gore ostvario u Tiraspolu. Šerif nije uspeo da savlada Sutjesku kao domaćin, već je morao da se zadovolji remijem (1:1) koji šampionu Crne Gore daje veće šanse pred revanš u Nikšiću.\nDo sada je odigrano pet utakmica drugog kola kvalifikacija za Ligu šampiona a uspeli smo da vidimo čak dve pobede totalniha autsajdera kao i povoljne rezultate koje su malo očekivano ostvarili šampioni BiH i Crne Gore kao gosti.\nKvalifikacije za Ligu šampiona (2. kolo):


RTS :: Mere štednje najviše pogodile žene\nDruštvo Mere štednje najviše pogodile žene\nponedeljak, 11. feb 2019, 13:59 -> 14:28\nMere štednje u javnom sektoru, koje su uvedene od 2015. godine, nisu podjednako uticale na ekonomski položaj muškaraca i žena. Veći teret reformi ponele su žene, zaključak je prvog istraživanja o uticaju mera štednje na položaj žena u Srbiji.\nIstraživanje su sproveli Fondacija za razvoj ekonomske nauke (FREN), UN Women i Ambasada Kanade, a direktorka FREN-a Jelena Žarković Rakić kaže da su mere štednje dosledno primenjene u sektorima obrazovanja, zdravstva i socijalne zaštite, ali ne i u javnim preduzećima.\n"Mere štednje koje su uvedene od 2015. nisu u svom fokusu imale žene, a žene čine veliki broj zaposlenih u javnom sektoru. One čine većinu zaposlenih u zdravstvu, prosveti, socijalnoj zaštiti, javnoj upravi. Sa druge strane, u javnim preduzećima najviše su zaposleni muškarci, skoro 70 odsto", rekla je Žarković Rakićeva za Tanjug.\nIstraživanje koje su sproveli pokazalo je da upravo u javnim preduzećima mere štednje nisu dosledno primenjene, te je, kaže Žarković Rakićeva, planirano smanjenje razlike u zaradama između žena i muškaraca izostalo.\n"Mere štednje bile su osmišljene tako da samo smanje zarade onih koji zarađuju više od 25.000 dinara, a među onima koji zarađuju manje od 25.000 dinara većina su žene. Trebalo je na taj način da žene budu zaštićene. Međutim, na jedan dobar deo muškaraca koji rade u javnim preduzećima, te mere nisu bile primenjene", kaže Žarković Rakićeva.\nTakođe, podseća da je sa MMF-om 2015. dogovoreno da će Srbija svake godine po pet odsto smanjivati zaposlenost u javnom sektoru, te, primećuje ona, i od te mere se mahom odustalo.\n"Zato je počeo prirodni odliv, odnosno žene pred godinama za penzionisanje podsticane su da odu u penziju", rekla je Žarković Rakićeva.\nTo, kako kaže, potvrđuju i podaci koji pokazuju da se za 20 odsto povećala verovatnoća da žene koje su pred penzionisanjem odu ranije u penziju, a kod žena mlađih od 30 godina se za 10 odsto povećala verovatnoća da postanu nezaposlene.\n"Žene traže novi posao, jer je posao u javnom sektoru postao manje primamljiv zbog nižih zarada", ukazala je Žarković Rakićeva.\nPomoćnica ministra za rad Nina Mitić kaže da su nezaposlenost i rodna nejednakost na tržištu rada globalni, nacionalni i lokalni problemi i dodala da su ta pitanja ključna za Ministarstvo rada.\nMitićeva navodi da je stopa zaposlenosti starijih od 15 godina kod muškaraca 57,3 odsto, a kod žena 41,7 odsto.\n"To pokazuje da jaz između muškaraca i žena na tržištu rada u Srbiji postoji. Žene su i dalje izložene diskriminaciji kada žele da postanu preduzetnice, apliciraju za rukovodeća mesta i prilikom zapošljavanja. Takođe, društvene norme, tradicionalni stavovi, stereotipi utiču na ograničavanje i napredovanje žena u društvu i na tržištu rada", rekla je Mitićeva.\nNajavila je je da će Ministarstvo ove godine objaviti javni konkurs za samozapošljavanje žena koje su pretrpele nasilje.\nIstraživačica na Mirovnom institutu u Ljubljani Živa Humer predstavila je istraživanje koje je sprovela u Sloveniji i koje je takođe pokazalo da tamošnje mere štednje nisu uzimale u obzir heterogenost društva, pa su rodne razlike porasle tokom ekonomske krize.\n"Do toga je došlo jer su se mere štednje pre svega odnosile na porodiljsko odsustvo, smanjenje dečijih dodataka, plaćanje vrtića i za drugo dete", zaključila je Humerova.


Ne posustaje "Protest protiv diktature"\nNe posustaje “Protest protiv diktature”\nČetvrti “Protest protiv diktature” održan je juče u više gradova Srbije. U Beogradu su hiljade, pretežno mlađih građana, u protestnu šetnju krenule opet od Doma Narodne skupštine, održan je minut ćutanja ispred Vlade Srbije, posle čega je kolona krenula ka trgu Slavija, ali se nakratko zaustavila kod zgrade Narodne banke Srbije.\nPovorka je prethodno bila ispred zgrade RTS-a, gde je zapaljeno i nekoliko baklji. Učesnici su i tu održali minut ćutanja kojim su, kako navode, želeli da ukažu na ćutanje RTS-a o protestima. Pre početka skupa, predstavnici Udruženja nestalih i kidnapovanih na KiM sklonili su “srpski zid plača” koji je oštećen tokom prvog protesta, a manja grupa učesnika zapalila je više primeraka tabloidnih listova. U Novom Sadu na protestnu kolonu je na samom početku šetnje nepoznata osoba bacila topovski udar i tom prilikom jedna devojka je lakše povređena. Od protesta u ovom gradu su se ogradile brojne studentske organizacije koje tvrde da su protesti politički, a za subotu je najavljen i kontraprotest.\nPremijer Aleksandar Vučić kazao je da je u utorak na protestu bilo 4.700 ljudi, iako zbog neprijavljenog skupa nema zvaničnih procena policije. “Niko nije intervenisao, dozvolili smo im da protestuju. Kada imate sva prava na protest protiv nekoga bez bilo kakve smetnje i intervencije to je znak demokratije. Veoma sam ponosan na to. Ako pažljivo pročitate sve primedbe protiv mene videćete da je to više ili manje lična mržnja”, rekao je Vučić. A predsednica Skupštine Srbije Maja Gojković, koja je 1. marta odredila pauzu u radu parlamenta zbog predizborne kampanje, kazala je da je spremna sutra da nastavi sednicu parlamenta, ali da “poslanici koji učestvuju na uličnim protestima omoguće normalan rad parlamenta, normalno funkcionisanje grada Beograda i čitave države”.\nU toku radovi na pruzi Stara Pazova - Novi SadMekalister: Zabrinutost zbog zastrašivanja novinara u Srbiji


Vesti: Istražujemo — koliko će naših građana koji su se vratili i trajno ostati u Srbiji /video/ - Sputnjik Srbija\n13:30 04.05.2020 (osveženo 16:12 04.05.2020) Preuzmite kraći link\nPonovo radi međugradski autobuski saobraćaj, otvoreni kafići i restorani. Danas počinje istraživanje koje bi trebalo da pokaže da li smo stekli kolektivni imunitet. Od četvrtka više neće biti policijskog časa.\nAmerika prekinula finansiranje kineskog instituta za virusologiju u Vuhanu. U sukobu SAD i Kine stradaće male zemlje, ocenjuju stručnjaci. Šta to znači za Srbiju?\n„Ruska agresija“ je uobičajen izgovor SAD i NATO-a za gomilanje trupa u Evropi, ocenjuju ruski eksperti komentarišući namere Vašingtona da izdvoji 49 miliona dolara na projekte u Estoniji, Letoniji i Litvaniji.\nIstražujemo: koliko naših građana, od oko 400.000 koji su se od početka pandemije vratili u zemlju iz inostranstva, planira da trajno ostane u Srbiji?


Palmer sa Milom Đukanovićem: Crna Gora lider i primer za druge u regionu | N1 Srbija\nMetju Palmer sa Milom Đukanovićem: Crna Gora lider i primer za druge u regionu\n09.09.2019. |20.28 >20.37 |\nVažno je da Evropa prepozna svoju odgovornost i interes da integriše Zapadni Balkan, te svi u regionu, uz SAD, treba da je ohrabre da što pre krene sa ofanzivnijom politikom prema Zapadnom Balkanu, ocenio je predsednik Crne Gore Milo Đukanović na sastanku s specijalnim izaslanikom SAD za Zapadni Balkan Metjuom Parlmerom.\nOn je naglasio da obe strane dele polazne ocene o problemima u regionu - nedovoljno pouzdan mir i stabilnost i nedovoljno jasna vizija prosperiteta regiona.\nCrna Gora svojim primerom, dodao je, pokazuje da upravo takva politika donosi rezultate, što se ogleda članstvom naše u NATO i što je čini aspirantom koji je najdalje odmakao u procesu pridruživanja EU.\nĐukanović je još jednom zahvalio Vašingtonu na podršci, posebno u oblasti odbrane i bezbednosti i ocenio da su za rešavanje ključnih deficita u regionu, kao što su vladavina prava i nedostatak znanja, potrebna iskustva i podrška Sjedinjenih Američkih Država.\nPalmer je istakao da nije slučajno Crna Gora prva destinacija koju posećuje na početku mandata, jer je ona lider i primer za druge u regionu. Palmer je naveo da su prioriteti njegove misije podsticaj otvaranju pregovora o pristupanju EU za Skoplje i Tiranu, povratak dijalogu Beograda i Prištine i traženje rešenja za funkcionalnost BiH.\nIstakao je da u ovim procesima Crnu Goru vidi kao partnera, posebno imajući u vidu dobre odnose koje ima sa zemljama regiona.\nĐukanović se saglasio sa izborom prioriteta uz ocenu da snage u regionu koje vuku ka Evropi treba snažnije podržati\nkako bi podstakle Zašadni Balkan na dalju integraciju.\nPalmer se prethodno sastao i sa premijerom Duškom Markovićem.\nMetju Palmer Crna Gora Milo Đukanović Zapadni Balkan\nEU zvaničnici: Proces pridruživanja nije doveden u pitanje 13.12.2019.\nSud u Crnoj Gori potvrdio presudu za ratni zločin od 14 godina Vladi Zmajeviću 12.12.2019.\nOvaj gde god ode, svi mu lideri...😂👍\nGde god ga nahrane, on hvali domaćine. Zar nije Srbija lider .... bla, bla, bla ....\nVucic vam veruje - eno umislio da je srpski Milo!


Oni koji su rušili u kvartu Savamala do danas nisu odgovarali | Nova Ekonomija\nInicijativa Ne davimo Beograd:\nSavamala FOTO: N1\nInicijativa Ne davimo Beograd ocenila je danas da tri godine od rušenja objekata u kvartu Savamala ceo Beograd oseća posledice "rušilačke politike nasilnika na vlasti" i da se na tom primeru videlo kako izgleda kada se ceo državni aparat "upregne" u zataškavanje i gušenje svake kritike i poziva za rešavanje tog slučaja.\n"Pored velikog pritiska javnosti i građana, do danas nisu odgovarali oni koji su to rušenje naredili i izvršili, iako je bilo jasnih indicija, kao i priznanje, da su u pitanju 'kompletni idioti iz vrha gradske vlasti'", saopštila je Incijativa Ne davimo Beograd.\nInicijativa je pozvala gradjane da na godišnjicu rušenja dodju u sredu, 24. aprila na protest Za grad bez fantoma na vlasti, u 18 časova u Hercegovačku ulicu ispred zgrade Geozavoda.\nIvošević: U slučaju Savamala ide se na zastarevanje\n"Pozivamo vas da se u sredu okupimo i iskažemo nezadovoljstvo uništavanjem Beograda, ali još važnije od toga, pozivamo vas da poručimo da smo spremni da se dugoročno i istrajno borimo protiv jačeg protivnika kako bi sledeća godina bila godina bez fantoma na vlasti", naveli su iz Incijative.\nDodali su da je projekat Beograd na vodi možda najveći primer otimanja cele jedne gradske oblasti za potrebe zarade povlašćenih pojedinaca, ali da nije jedini.\nPrema njihovim rečima, štetni projekti koji opterećuju budžet grada i republike i ostavljaju nemirljivu štetu na kulturno-istorijsko nasledje grada su i koncesija i izgradnja spalionice na deponiji u Vinči, izgradnja beogradske gondole, jarbola, muzičke fontane.\n"Odsecanje i zatvaranje centra grada za javni saobraćaj, zatim svesno nerešavanje problema Savskog nasipa i zaštite od poplava, trgovanje vodoizvorištima, obalama reka ili javnim prostorom, kao i vanredno stanje na zakrčenim gradskim ulicama dovode nas do zaključka da je Beograd, pod kriminalnom vlašću naprednjaka i koalicionih partnera, pred pucanjem", ocenili su u Incijativi.\nNajavili su da će protestu u sredu prisustvovati i predstavnici organizacija članica Gradjanskog fronta širom Srbije.\nStefanović: Slučaj Savamala će, bez dileme, biti rešen\n'Pretnje, ucene i korupcija oruđa ove vlasti'\n'Slučaj Savamala možda jeste pravno završen, ali faktički svakako nije'\nMali: Radujem se izveštaju policije o rušenju u Savamali\nMekalister: Nadam se da će istraga o slučaju Savamala uskoro doneti rezultate


Završen festival „Kratka forma” – Kulturni centar\nZavršen festival „Kratka forma”\nFestival kratkog i mini filma “Kratka forma”, koji je pokrenuo Kulturni centar GornjiMilanovac, povodom 40 godina rada i postojanja, od 17. do 19. septembra, predstavio je stvaralaštvo više od 60 priznatih filmskih autora iz Srbije.\nProgram festivala, prema propozicijama, imao je tri celine, kratki film do 15 minuta, mini film do tri minuta i filmsko stvaralaštvo dece i omladine. Ostvarenja mladih autora prikazana prošle godine u Beogradu na 38. Reviji filmskog stvaralaštva dece i omladine Srbije, kao i filmovi gostujućih autora festivala, nisu bili u kategoriji za nagrade.\nŽiri i gosti festivala u pauzi između projekcija\nSve filmove prikazane na festivalu odabrao je selektor manifestacije Miroslav Bata Petrović, filmski autor i direktor producentske kuće “Fiks Fokus”, Beograd.\nU takmičarskom delu prikazano je 39 filmova ocenjenih kao dela visokog umetničkog i profesionalnog dometa. Od 14 ostvarenja prikazanih u kategoriji kratki film za najbolje među najboljima proglašeni su filmovi:\n– KUGLA, dokumentarni film Dragana Elčića, u produkciji Akademije umetnosti, Beograd,\n– APSOLUTNA POBEDA, eksperimentalni film Igora M. Toholja, u produkciji Mihaila Ristića i Igora Toholja, i\n– ZA, eksperimentalni film Željka Komosara u produkciji „Fiks Fokusa“, Beograd.\nIgor M. Toholj, autor filma „Apsolutna pobeda“\nU kategoriji mini film, gde je konkurencija bila nešto jača (25 filmova), za najbolje među najboljima, žiri festivala: prof. dr Nikola Stojanović, (filmski reditelj i profesor/ FDU, Beograd, Akademija umetnosti, Novi Sad); docent Dejan Petrović (filmski autor, dokumentarista/ Akademija umetnosti, Beograd) i Dejan Acović (Gornji Milanovac /dipl. filolog), je proglasio ostvarenja:\n– MILOŠ TOMIĆ KAO VO…., eksperimentalni film Miloša Tomića, u produkciji VFC “Zastava film”, Beograd,\n– HODAČI, mini-dokumentarni film Radiše Stanišića u produkciji Kino Group Pančevo i\n– KAMELEON, crtani film Želimira Žarkovića, u produkciji filmske škole “Dunav film”, Beograd.\nDejan Acović (član žirija), Nevena Matović (novinar), Igor Toholj (nagrađeni autor), Miodrag Miša Novaković (dramaturg), docent Dejan Petrović (član žirija) i Miroslav Bata Petrović (selektor festivala)\nIako više od polovine prikazanih filmova zaslužuje priznanja festivala, nagrađeni filmovi, po oceni žirija i publike izdvajaju se po jasno iskazanoj ideji i stavu autora prema temi koju obrađuje.\n„Francuski filmski karavan“ – ciklus klasici\nPromocija knjige „Istekle vode“\nIzložba 12. Bijenala u Noći muzeja


Dogovorom dve najjače pobedničke liste - Demokratskog fronta i Demokratske Crne Gore, uslediće rekonstrukcija izvršne vlasti, a Vlada će umesto dosadašnjih 12 ministarstava imati 18, uz tri potpredsednička mesta.\nIzvesno je da će dva potpredsednička mesta imati lideri DF, koji će obavljati i ministarske funkcije. Prema saznanjima "Novosti", gotovo je sigurno da aktuelni ministar unutrašnjih poslova Sergej Sekulović broji poslednje dane na toj funkciji. Na njegovoj smeni insistirao je i sam Krivokapić, nakon nemilih dešavanja na Cetinju 4. i 5. septembra i navodnih propusta u bezbednosnom sektoru. Na tom mestu mnogi vide Nebojšu Medojevića, lidera Pokreta za promjene.\nU četvrtak se u Podgorici nezvanično moglo čuti da će DF tražiti da upravo Medojević bude potpredsednik Vlade zadužen za koordinaciju službi bezbednosti, pa i MUP. Zbog nezadovoljstva rezultatima u bezbednosnom sektoru, posebno u oblasti šverca i organizovanog kriminala, pominje se i poverenje sadašnjem potpredsedniku za ta pitanja Dritanu Abazoviću. "Novosti" nezvanično saznaju da bi Abazović mogao postati šef crnogorske diplomatije, umesto Đorđa Radulovića, koji je diplomatsku karijeru gradio uz pomoć bivšeg ministra spoljnih poslova Srđana Darmanovića, iz vremena Mila Đukanovića.\nIzvesno je da će novi ministar pravde biti Momo Koprivica iz Demokratske Crne Gore, da će ministarka Vesna Bratić biti rasterećena, jer će joj ostati jedan od četiri dosadašnja resora - kulture, prosvete, nauke i sporta. Čvrste pozicije u Vladi drže i ministar finansija i socijalnog staranja Milojko Spajić, čiji će resor takođe biti podeljen na finansija, i rad i socijalno staranje, te ministar poljoprivrede Aleksandar Stijović i ministarka zdravlja Jelena Borovinić Bojović. Resor Ratka Mitrovića biće podeljen na saobraćaj, turizam, kao i planiranje prostora i građevinarstvo. "Novosti" nezvanično saznaju da bi ministar sporta mogao biti Miodrag Perunović, višestruki šampion u boksu.\nNezvanično saznajemo da će DF pokrivati MUP, Ministarstvo za planiranje prostora i građevinarstvo, kao i ministarstva zdravlja, prosvete, saobraćaja, nauke, sporta, ekonomije i javne uprave. Koaliciji "Mir je naša nacija" trebalo bi da pripadnu ministarstva pravde, turizma, rada i socijalnog staranja, kao i resori odbrane, poljoprivrede i ruralnog razvoja, kulture i informisanja, dok bi koaliciji "Crno na bijelo", koju predvodi URA, pripala diplomatija.\n- Ukoliko se uđe u pregovore o političkoj vladi, onda je to novi politički momenat i krećemo od nule, pa bi tada sve opcije bile na stolu - poručili su iz Abazovićeve stranke, ostajući nedorečeni da li to znači da ne žele da Krivokapić ostane na čelu vlade.\nSadašnji premijer pristao je na rekonstrukciju pod određenim uslovima, među kojima i - da on bira ministre, a da Abazović bude prvi potpredsednik vlade.\nvlada cg Vlada Crne Gore rekonstrukcija Vlade Nebojša Medojević Dritan Abazović


Kanton Sarajevo u blokadi - Nezavisni stav\nKanton Sarajevo u blokadi\nMirsada Lingo Demirović 19.01.2020 20:01\nKanton Sarajevo od decembra je u političkoj blokadi, a čini se da ovih dana, ukoliko se stranke koje participiraju u kantonalnoj Skupštini ne dogovore, sve je izvjesnija i finansijska blokada, koju će najviše osjetiti građani tog kantona.\nSituacija je nikad gora, kažu upućeni u dešavanja u zgradi Vlade i Skupštine kantona. Dešavaju se verbalni sukobi, psuje se po hodnicima, napadaju se državni službenici, sukobljene strane ne prestaju svoj bijes zbog nemoći da iskaljuju na osobama koje u ovoj instituciji rade za platu kao državni službenici, pa dolazi i do situacija da posla u ovoj ustanovi ima i za osoblje Hitne pomoći.\nSDA je ponudila sporazum Narodu i pravdi, Našoj stranci i SDP-u, međutim još nema odgovora. U međuvremenu policija Kantona Sarajevo priprema se za proteste zbog nedonošenja odluke o privremenom finansiranju.\nSve izglednije je, ukoliko ne bude održana sjednica Skupštine Kantona Sarajevo na kojoj će biti donesena odluka o privremenom finansiranju, da će se Sindikatu policije pridružiti i drugi sindikati - prosvjetnih radnika, zdravstvenih radnika, ali i sindikati komunalnih kantonalnih preduzeća.\nI dok pojedine stranke u Kantonu Sarajevo preko leđa građana koji su im dali povjerenje rješavaju međusobne sukobe i koriste se ucjenama, građani Kantona Sarajevo mogli bi se opet suočiti s masovnim štrajkovima ustanova, te ostati bez liječenja, prevoza, a djeca bez nastave ukoliko na ulice izađu i prosvjetari.\nPodsjetimo, Vlada Kantona Sarajevo utvrdila je budžet koji iznosi skoro milijardu KM. Čini se da je razlog za sve probleme u Kantonu Sarajevo borba za novac i vlast, koja donosi najviše para.\na čini se da ovih dana, ukoliko se stranke koje participiraju u kantonalnoj Skupštini ne dogovore, sve je izvjesnija i finansijska blokada, koju će najviše osjetiti građani tog kantona.